hotchpotch/miracl-hf-unified huggingface dataset:
วิทยาลัยเทคโนโลยีไทยอโยธยาบริหารธุรกิจ
วิทยาลัยเทคโนโลยีไทยอโยธยาบริหารธุรกิจ สถาบันในเครือไทย-เทค มหาวิทยาลัยศรีปทุม มุ่งมั่นที่จะพัฒนาและสร้างคนให้มีคุณภาพ จัดการศึกษาโดยเปิดโอกาสให้นักศึกษาเลือกเรียนได้ตามเวลา ตามความถนัด ตามความสามารถ และตามสภาวะเศรษฐกิจ นักศึกษาที่สำเร็จการศึกษาต้องเป็นคนดี คนเก่ง และมีความสุขพร้อมที่จะประกอบอาชีพจนประสบความสำเร็จ วิทยาลัยเทคโนโลยีไทยอโยธยาบริหารธุรกิจ พร้อมที่จะเป็นสถานศึกษาวิชาชีพ สร้างเครือข่ายในการผลิตกำลังคนที่เข้มแข็ง สร้างมาตรฐานวิชาชีพให้ได้ตามมาตรฐานสากล ทุกคนจบหลักสูตรตามเวลา
ในการบริหารงาน ดร.ชาติชาย พุคยาภรณ์ ได้สรรหาผู้ที่มาบริหารโรงเรียนที่มากด้วยประสบการณ์และคุณภาพ ทั้งจากโรงเรียนในสังกัดสำนักงานเขตพื้นที่การศึกษาและสถาบันการศึกษาอื่นๆ ทำให้จำนวนนักเรียน นักศึกษาเพิ่มขึ้นทุกปี ตลอดจนได้จัดหาครู-อาจารย์ที่มีประสบการณ์และมีวุฒิการศึกษาตรงกับวิชาที่ เปิดสอนให้ได้มากที่สุด
วิทยาลัยเทคโนโลยีไทยอโยธยาบริหารธุรกิจ เป็นโรงเรียนเอกชนประเภทอาชีวศึกษาตั้งอยู่ เลขที่ 91/1 ถนนโรจนะ ตำบลธนู อำเภออุทัย จังหวัดพระนครศรีอยุธยา 13000 วิทยาลัยเทคโนโลยีไทยอโยธยาบริหารธุรกิจได้รับอนุมัติให้ก่อสร้างขึ้นเมื่อปี 2539 และได้รับอนุญาตให้เปิดทำการสอน เมื่อวันที่ 1 พฤษภาคม 2540 ตามใบอนุญาต เลขที่ 10/2540 ลงวันที่ 5 สิงหาคม พ.ศ. 2540 โดยบริษัทไทยอโยธยาบริหารธุรกิจ จำกัด โดย ดร.รัชนีพร พุคยาภรณ์ เป็นผู้รับใบอนุญาตจัดตั้งโรงเรียนและได้รับอนุญาตให้เปิดทำการสอนตั้งแต่ปีการศึกษา 2540 โดยรับทั้งชายและหญิงเข้าเรียนระดับประกาศนียบัตรวิชาชีพ(ปวช.)และระดับประกาศนียบัตรวิชาชีพชั้นสูง (ปวส.) ปัจจุบันวิทยาลัยเทคโนโลยีไทยอโยธยาบริหารธุรกิจ เป็นวิทยาลัยสังกัดสำนักงานบริหารงานคณะกรรมการส่งเสริมการศึกษาเอกชน กระทรวงศึกษาธิการ โดยมี นางสาววรเวียร์ ละมูลพันธ์ ทำหน้าที่เป็นผู้อำนวยการ
ความเชื่ออำนาจ
ความเชื่ออํานาจ () เป็นแนวคิดที่พัฒนาขึ้นโดยนักจิตวิทยาชาวอเมริกัน Julian Rotter โดยกล่าวถึงสภาวะที่บุคคลเชื่อในอำนาจของตนในการควบคุมเหตุการณ์หรือผลที่ตามมาใดๆ สามารถแบ่งออกได้เป็น ความเชื่ออํานาจในตน (Internal locus of control) และความเชื่ออํานาจนอกตน (External locus of control) ซึ่งแตกต่างจากแนวคิดในเชิงเศรฐศาสตร์ที่เชื่อว่าบุคคลล้วนมีเหตุผลในการกระทำใดๆ
แทรปพิสต์-1ดี
แทรปพิสต์-1ดี () หรือ2MASS J23062928-0502285 d คือดาวเคราะห์นอกระบบที่โคจรรอบดาวแคระขาว แทรปพิสต์-1 ห่างจากโลก 40 ปีแสง (12.1 พาร์กเซส) อยู่ในกลุ่มดาวคนแบกหม้อน้ำ โดยดาวถูกค้นพบโดยการใช้วิธีตรวจจับดาวเคราะห์นอกระบบ
ดอกฟ้าทะโมนกับโจรกระจอก
ดอกฟ้าทะโมนกับโจรกระจอก เป็นละครโทรทัศน์แนวดราม่า บทประพันธ์ สุภาพ เตียว, วาทิน บทโทรทัศน์ แพลนเน็ต กรุ๊ป กำกับการแสดงโดย กฤษณ์ ศุกระมงคล ผลิตโดย บริษัท แพลนเน็ต เอ็นเตอร์เทนเมนท์ จำกัด ออกอากาศทุกวันจันทร์–ศุกร์ เวลา 18.45 - 19.45 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย พอล วิสุทธิ์ แครี่, ศิริลักษณ์ ผ่องโชค,ทูน หิรัญทรัพย์,มยุรา เศวตศิลา และนักแสดงชั้นนำอีกมากมาย ออกอากาศเมื่อวันที่ 14 มีนาคม – 26 เมษายน พ.ศ. 2543
โคเรียนชินโด
โคเรียนชินโด (; ) หรือเรียกสั้น ๆ ว่า ชินโด เป็นสุนัขสายพันธุ์หนึ่ง มีถิ่นกำเนิดมาจากคาบสมุทรเกาหลี เป็นสุนัขที่มีถิ่นกำเนิดที่เกาะชินโด ซึ่งเป็นพื้นที่ชนบทอยู่นอกชายฝั่งทางตอนใต้ของคาบสมุทรเกาหลี โดยที่เกาะชินโดนั้นจะมีรูปปั้นสุนัขโคเรียนชินโดตั้งอยู่และผู้ที่มาท่องเที่ยวจะนิยมมาถ่ายรูปกับรูปปั้นนี้และได้รับมอบป้ายประกาศ
โคเรียนชินโดจัดเป็นสุนัขล่าเหยื่อและเล่นกิจกรรมประเภทสปิตซ์ มีความซื่อสัตย์ต่อผู้เป็นเจ้าของและใช้เฝ้าบ้านได้เป็นอย่างดี ได้รับการรับรองสายพันธุ์จากสหภาพสมาคมสุนัขเมื่อวันที่ 1 มกราคม ค.ศ. 1998 และสหพันธ์ไซโนลอจิกนานาชาติ เมื่อปี ค.ศ. 2005
ปัจจุบันทางการเกาหลีใต้ได้พยายามที่จะรักษาสายพันธุ์ของสุนัขสายพันธุ์นี้ให้คงความเป็นสายพันธุ์แท้ไว้ โดยได้จดทะเบียนไว้เป็นสายพันธุ์สุนัขแห่งปีตั้งแต่ปี ค.ศ. 1962 และไม่ให้มีการผสมเทียมหรือผสมข้ามสายพันธุ์เกิดขึ้น แต่จะให้ผสมพันธุ์กันตามธรรมชาติ โดยบนเกาะชินโดในปัจจุบัน มีการจัดตั้งศูนย์ทดลองและศึกษาวิจัยเกี่ยวกับสุนัขโคเรียนชินโดขึ้นมา ที่เกาะแห่งนี้ สุนัขตัวไหนที่มิใช่สายพันธุ์โคเรียนชินโดจะถูกไล่ออกจากเกาะ และก็จะไม่ให้สุนัขเข้ามาบนเกาะเลย นอกจากได้รับการอนุญาต โดยทุกวันนี้ทางศูนย์วิจัยได้ใช้เงินงบประมาณมากถึงปีละ 2,000 ล้านวอน (ประมาณ 61 ล้านบาทไทย) เมื่อลูกสุนัขอายุครบ 6 เดือน จะได้รับการตรวจประเมินอย่างเข้มงวด เช่น ทรงของใบหู, ขา และหาง รวมถึงส่วนหัวเพื่อฝังไมโครชิป และขึ้นทะเบียนไว้เป็นสมบัติของชาติ สุนัขตัวไหนที่ไม่ผ่านการประเมินจะถูกคัดออก
ปัจจุบัน ได้มีการฝึกให้โคเรียนชินโดเป็นสุนัขกู้ภัยและสุนัขตำรวจ เนื่องจากมีสัญชาตญาณนักล่า และเคยมีความเชื่ออยู่ว่าอาจจะสืบสายพันธุ์มาจากสุนัขในญี่ปุ่นหรือจีน แต่ทว่ามีรายงานจากหน่วยงานวิเคราะห์ดีเอ็นเอของรัฐบาลเกาหลีใต้พบว่า แท้จริงแล้วโคเรียนชินโดสืบสายพันธุ์มาจากหมาป่าของคาบสมุทรเกาหลีนี่เอง โดยทำการศึกษาจากสุนัขทั้งหมด 23,000 ตัว จากทั้งหมด 33 คอก และ 3 สายพันธุ์พื้นบ้านของเกาหลีคละกันไป คือ โคเรียนชินโด, ดองเคียง และพุงซาน พบว่าทั้งหมดสืบสายพันธุ์มาจากหมาป่า แต่ทว่าโคเรียนชินโดนั้นมีความเกี่ยวพันกับหมาป่าน้อยที่สุด
ในทางการเมือง โคเรียนชินโดจัดเป็นสุนัขที่เป็นที่รักของบรรดาผู้นำเกาหลีทั้งเกาหลีเหนือและเกาหลีใต้ เช่น คิม แด-จุง อดีตประธานาธิบดีเกาหลีใต้เคยมอบโคเรียนชินโดสองตัว ให้แก่รัฐบาลเกาหลีเหนือ เมื่อต้นทศวรรษ 2000 ตามนโยบายตะวันฉาย อันเป็นนโยบายที่จะรื้อฟื้นความสัมพันธ์ระหว่างสองประเทศ และโคเรียนชินโดยังถูกนำไปเลี้ยงไว้ในทำเนียบสีน้ำเงิน หรือทำเนียบของประธานาธิบดีเกาหลีใต้ เช่น อี มย็อง-บัก และพัก กึน-ฮเย
เหตุโจมตีทางไซเบอร์วอนนาคราย
วอนนาคราย (), วอนนาคริปต์ (), วอนาคริปเตอร์ 2.0 () หรือ วอนนาดีคริปเตอร์ () เป็นแรนซัมแวร์ (ไวรัสเรียกค่าไถ่) ซึ่งมีเป้าหมายคือไมโครซอฟท์ วินโดวส์ ในเดือนพฤษภาคม พ.ศ. 2560 การโจมตีทางไซเบอร์ขนานใหญ่ซึ่งใช้ไวรัสนี้ส่งผลให้มีคอมพิวเตอร์ติดไวรัสมากกว่า 230,000 เครื่อง ใน 150 ประเทศ โดยเรียกร้องให้ชำระเงินเป็นสกุลเงินบิตคอยน์ใน 28 ภาษา สำนักงานเพื่อความร่วมมือบังคับใช้กฎหมายแห่งสหภาพยุโรปอธิบายการโจมตีครั้งนี้ว่าอยู่ในระดับที่ไม่เคยมีมาก่อน
แอนดรูว์ เวคฟิลด์
แอนดรูว์ เจอเรอมี เวคฟิลด์ () เกิดเมื่อ ค.ศ. 1957 เป็นอดีตแพทย์ทางเดินอาหารและอดีตนักวิจัยทางการแพทย์ชาวอังกฤษ ซึ่งถูกถอนใบอนุญาตจากแพทยสภาแห่งประเทศอังกฤษเนื่องจากเหตุฉ้อฉลเรื่องงานวิจัยในปี ค.ศ. 1998 และคดีประพฤติมิชอบอื่นๆ อีกจำนวนหนึ่ง ที่เกี่ยวข้องกับข้ออ้างซึ่งถูกพิสูจน์แล้วว่าไม่เป็นจริงเกี่ยวกับความสัมพันธ์ของการให้วัคซีนหัด หัดเยอรมัน คางทูม (MMR) กับการเกิดภาวะออทิสติกและโรคลำไส้
หลังงานวิจัยได้รับการตีพิมพ์ นักวิจัยคนอื่นๆ ไม่สามารถทำซ้ำผลการวิจัยของเวคฟิลด์เพื่อยืนยันสมมติฐานว่าด้วยความสัมพันธ์ระหว่างวัคซีน MMR กับภาวะออทิสติก หรือความสัมพันธ์ระหว่างภาวะออทิสติกกับโรคทางเดินอาหารได้ Brian Deer นักข่าวจาก "The Sunday Times" ได้ทำการสืบสวนไว้เมื่อ ค.ศ. 2004 พบว่ามีการปกปิดผลประโยชน์ทับซ้อนระหว่างเวคฟิลด์กับงานวิจัยนี้
รายนามรองประธานาธิบดีสาธารณรัฐประชาชนจีน
รายนามรองประธาน และรองประธานาธิบดีแห่งสาธารณรัฐประชาชนจีน
สังกัด: 
รองผู้นำรุ่นที่:
นักรบไอดอล มิราเคิลทูนส์!
นักรบไอดอล มิราเคิลทูนส์! () เป็นภาพยนตร์ละครโทรทัศน์รูปแบบโทคุซัทสึสำหรับเด็กผู้หญิง ออกอากาศทุกวันอาทิตย์เวลา 10:30 น. ทางสถานีทีวีโตเกียว ออกอากาศครั้งแรกเมื่อวันที่ 2 เมษายน ค.ศ. 2017 และสิ้นสุดออกอากาศเมื่อวันที่ 25 มีนาคม ค.ศ. 2018
นักรบไอดอล มิราเคิลทูนส์! เป็นผลงานที่ร่วมงานกันระหว่าง ทาคาระโทมี่ ร่วมกับ นิตยาสารหนังสือการ์ตูนรายเดือนแนวผู้หญิงชาโอะและนิตยาสารสำหรับผู้หญิงพุจจิกุมิ ในเครือโชงาคุกัง ได้ร่วมวางแผนสร้างเป็นละครทีวี โดยทาง LDH ก็ได้ร่วมมือในการหานักแสดงที่จะมาออดิชันในเรื่องนี้
ในเดือนสิงหาคมปี ค.ศ. 2016 ได้ประกาศตัวละครหลักทั้ง 3 คนรวมถึงชื่อเรื่องและเผยชื่ออย่างเป็นทางการเมื่อวันที่ 17 มกราคมค.ศ. 2017。
ชาโอะ และ พุจจิกุมิ ได้ทำรูปแบบมังงะขึ้นมา
มีชื่อจริงว่า miracle เป็น สมาชิกหลักของมิราเคิลทูนส์!
ไอดอลคู่แข่งของมิราเคิลมิราเคิล ชื่อของวงมาจากชื่อท้ายที่ลงคำว่าคาริทั้งสองคน เป็นกลุ่มไอดอลที่มีชื่อเสียงจากอเมริกา ในตอนที่ 14 ได้เข้าร่วมเป็นสมาชิกของมิราเคิลทูนส์!
แก๊งโดคุโดคุ (毒毒団) เป็นกลุ่มลูกน้องที่ราชาปีศาจที่มายังโลกเพื่อใช้พลังเนกาทีฟจีเวลให้กับมนุษย์เพื่อที่จะทำให้มนุษย์กลายเป็นเนกาทีฟจีเวลเลอร์ และสร้างพลังด้านลบ ในตอนที่ 22 ได้ใช้วางแผนปลอมตัวเพื่อสร้างสถานการณ์วุ่นวายรอบๆ ข้างให้กับมิราเคิลทูนส์ มากขึ้น แต่ในตอนที่ 28 แก๊งโดคุโดคุถูกราชาปีศาจไล่ออกจากกลุ่มเนื่องจากซาโนและอุโนเข้ามารับทำหน้าที่แทน อย่างไรก็ตามในตอนที่ 35 ราชาปีศาจได้ให้แก๊งโดคุโดคุกลับเข้ามาทำงานร่วมกันอีกครั้งโดยใช้ชื่อใหม่ว่า แก๊งดีลักซ์โดคุโดคุ (デラックス毒毒団) ในตอนสุดท้ายทั้ง 3 ได้กลับใจแล้วเปลี่ยนชื่อกลุ่มของตัวเองเป็นกลุ่มไอดอลใหม่ที่ชื่อว่า แก๊งวาคุวาคุ (ワクワク団) กลุ่มไอดอลยูนิต มิราเคิลมิราเคิล ทั้ง 5 อย่างคานอน, ไม, ฟูกะ, อาคาริ, ฮิคาริ แปลงร่างเป็น นักรบไอดอล มิราเคิลทูนส์ ด้วยพลังของภูติน้อยลิธึมจากอาณาจักรแห่งเสียงเพลง ในการแปลงร่างจะทำการติดตั้งซาวนด์จีเวลรูปแบบไอดอลจีเวล ลงใน มิราเคิลพอต (คานอน, ไม, ฟูกะ), มิราเคิลเบรส (อาคาริ, ฮิคาริ) เมื่อแปลงร่างครบแล้วจะพูดว่า พวกเราคือ นักรบไอดอล มิราเคิลทูนส์! จะทูนนิ่งหัวใจเลวๆ นะ!! ในรูปแบบการต่อสู้จะเน้นการวางแผนและป้องกันจากการโจมตีของเนกาทีฟจีเวลเลอร์ ในบางสถานการณ์จะใช้ซาวนด์จีเวลในการเปลี่ยนฟอร์มรูปแบบเพื่อรับมือคู่ต่อสู้ในแต่ละแบบตามสถานการณ์
นักรบไอดอล มิราเคิลทูนส์! ออกอากาศทุกวันอาทิตย์ เวลา 10:30 น. - 11:00 น. ทางสถานีโทรทัศน์ทีวีโตเกียว ออกอากาศครั้งแรกเมื่อวันที่ 2 เมษายน ค.ศ. 2017 และสิ้นสุดออกอากาศเมื่อวันที่ 25 มีนาคม ค.ศ. 2018 มีจำนวนตอนทั้งหมด 51 ตอน
ในประเทศไทยได้ออกอากาศทางช่องทีวีดิจิตอล ช่อง 3 เอสดี ช่อง 23 ในช่วง WAKUWAKU JAPAN HOUR ทุกวันอาทิตย์เวลา 10:00 น. - 10:30 น. ออกอากาศเมื่อวันที่ 14 พฤษภาคม ปีเดียวกัน ออกอากาศในเสียงพากย์ภาษาไทย ยกเว้นฉากของเจมส์ จิรายุที่ไม่พากย์เสียงไทยแต่มีคำบรรยายไทยแทน แต่ออกอากาศไม่จบเนื่องจากช่วงของรายการได้ยุติการออกอากาศลง โดยวันสุดท้ายที่ออกอากาศคือวันที่ 25 มีนาคม พ.ศ. 2561 และฉายได้เพียง 35 ตอน
วอลเลย์บอลหญิงชิงแชมป์โลก รุ่นอายุไม่เกิน 23 ปี 2017
วอลเลย์บอลหญิงชิงแชมป์โลก รุ่นอายุไม่เกิน 23 ปี 2017 () จะจัดขึ้นเป็นครั้งที่ 3 ของการแข่งขันวอลเลย์บอลระดับนานาชาติ และเป็นการแข่งขันชิงแชมป์โลกสำหรับทีมชาติที่มีอายุไม่เกิน 23 ปี อยู่ภายใต้การกำกับของสหพันธ์วอลเลย์บอลระหว่างประเทศ การแข่งขันจะจัดขึ้นที่สโลวีเนียในเมืองลูบลิยานาและมารีบอร์ ระหว่างวันที่ 10–17 กันยายน ค.ศ. 2017 คาดว่าจะมี 12 ทีมที่เข้าร่วมการแข่งขัน
สหพันธ์วอลเลย์บอลระหว่างประเทศ อนุญาตให้มีทีมเข้าร่วมการแข่งขันได้ทั้งหมดทวีปละ 2 ทีม โดยการคัดเลือกจากการแข่งขันชิงแชมป์ทวีป
การแบ่งสายของแต่ละกลุ่มโดยวิธีสลับฟันปลาอันดับโลกเอฟไอวีบี U23 ตัวเลขในวงกลมหมายถึงอันดับโลก ยกเว้นเจ้าภาพอันดับที่ 27วอลเลย์บอลหญิงชิงแชมป์โลก รุ่นอายุไม่เกิน 23 ปี 2017 จะเป็นรายการที่ใช้ในการทดสอบการนับคะแนนแบบใหม่ที่สหพันธ์วอลเลย์บอลระหว่างประเทศกำลังพิจารณาอยู่ หากครั้งนี้ประสบความสำเร็จ อาจเป็นจุดผกผันที่เป็นประวัติศาสตร์ เหมือนกันการเริ่มนำระบบการนับคะแนนแบบแรลลี่มาใช้ในช่วงต้นคริสต์ทศวรรษ 1990
การแข่งขันในหนึ่งแมตช์จะนับผลดีที่สุดของ 7 เซต เซตละ 15 คะแนน (รวมทั้งมีคะแนนมากกว่าฝ่ายตรงข้าม 2 คะแนนด้วย) แมทช์ที่มีผลการแข่งขัน 4-0, 4-1 หรือ 4-2 เซต จะได้คะแนนสะสม 3 คะแนน ส่วนแมทช์ที่มีผลการแข่งขัน 4-3 เซต ทีมชนะได้ 2 คะแนน ส่วนทีมแพ้ได้ 1 คะแนน
การพักระหว่างเซต 2 นาที (เดิม 3 นาที) ไม่มีเวลานอกทางเทคนิค แต่ยังคงสิทธิการขอเวลานอกฝ่ายละ 2 ครั้ง ครั้งละ 30 วินาที
การเปลี่ยนแดน หลังเซตที่ 2, 4, 5 และ 6
ทางรถไฟสายดอนเดด–ดอนคอน
ทางรถไฟสายดอนเดด-ดอนคอน () เป็นทางรถไฟรางแคบระยะสั้น และเป็นทางรถไฟขนถ่ายสินค้าข้ามฝั่งน้ำ (Portage railway) เพื่อเชื่อมการเดินทางข้ามแม่น้ำโขงจากเกาะดอนเดด () กับเกาะดอนคอน () ซึ่งสองเกาะนี้เป็นส่วนหนึ่งของสี่พันดอน () หรือศรีทันดร ที่มีความหมายว่าสี่พันเกาะ ตั้งทางตอนใต้ของประเทศลาว ซึ่งปัจจุบันเกาะดอนเดดและดอนคอนนั้นขึ้นกับเมืองโขง แขวงจำปาศักดิ์ ประเทศลาว ก่อสร้างตั้งแต่ปี พ.ศ. 2436 ซึ่งขณะนั้นลาวยังเป็นส่วนหนึ่งของอินโดจีนของฝรั่งเศส ถือเป็นการขนส่งระบบรางแห่งแรกของประเทศลาว
การเดินทางข้ามแม่น้ำโขงในบริเวณสี่พันดอนนั้นเป็นสิ่งที่ยากลำบาก เนื่องจากมีเกาะแก่งใหญ่น้อยกับกระแสน้ำที่ไหลแรง ครั้งช่วงที่ลาวตกเป็นอาณานิคมของฝรั่งเศส มีเรือกลไฟจำนวนไม่น้อยอัปปางหรือเสียหายจากเดินทางผ่านบริเวณดังกล่าว คณะกรรมาธิการสำรวจแม่น้ำโขง (Mekong Exploration Commission) ชาวฝรั่งเศสจึงได้สร้างเส้นทางรถไฟขึ้นบริเวณเกาะดอนคอนขึ้นเพื่อบรรทุกผู้โดยสารและสินค้าข้ามไปอีกฝั่งสำหรับต่อเรือเมื่อปี พ.ศ. 2436 หลังมีผู้โดยสารจำนวนมากขึ้น จึงขยายเส้นทางออกไปอีก 3 กิโลเมตร โดยสร้างสะพานข้ามร่องน้ำเพื่อเชื่อมระหว่างเกาะดอนเดด ใช้หัวรถจักรไอน้ำในการเดินรถ เดิมใช้รางขนาด 600 มิลลิเมตร ก่อนเพิ่มขนาดเป็น 1,000 มิลลิเมตร แต่เมื่อเกิดสงครามโลกครั้งที่สองขึ้น การเดินรถก็หยุดชะงัก รถไฟเที่ยวสุดท้ายเดินรถในปี พ.ศ. 2483 หลังจากนั้นเป็นต้นมาทางรถไฟสายนี้ก็ถูกทิ้งร้างมิได้ใช้ประโยชน์อันใดอีก เหลือเพียงซากสะพาน หัวรถจักร และคันทางเป็นอนุสรณ์
ในปี พ.ศ. 2549 รัฐบาลลาวมีแผนที่จะฟื้นฟูเส้นทางรถไฟสายดังกล่าวเพื่อพัฒนาเป็นแหล่งท่องเที่ยว โดยร่วมทุนกับบริษัทเอกชนจากสาธารณรัฐเกาหลี และจะเริ่มภายในปี พ.ศ. 2550
ทางรถไฟสายดอนเดด-ดอนคอนถือเป็นทางรถไฟสายแรกและสายเดียวที่ดำเนินการภายในประเทศลาว จนกระทั่งปี พ.ศ. 2552 ได้มีการเปิดเส้นทางรถไฟระหว่างหนองคาย-ท่านาแล้ง บ้านดงโพสี นครหลวงเวียงจันทน์ ระยะทาง 3.5 กิโลเมตร
เจ้าพระยานครศรีธรรมราช (น้อย ณ นคร)
เจ้าพระยานครศรีธรรมราช (น้อย ณ นคร) หรือ เจ้าพระยาศรีธรรมาโศกราช ชาติเดโชชัย มไหสุริยาธิบดี หรือ เจ้าพระยานครน้อย เจ้าเมืองนครศรีธรรมราชสมัยกรุงรัตนโกสินทร์คนที่ 3 บุตรบุญธรรมในเจ้าพระยานครศรีธรรมราช (พัฒน์) เป็นพระราชโอรสองค์รองสุดท้ายในสมเด็จพระเจ้าตากสินมหาราช
เจ้าพระยานครศรีธรรมราช (น้อย ณ นคร) เกิดเมื่อวันจันทร์ที่ 27 สิงหาคม พ.ศ. 2319 ที่เมืองนครศรีธรรมราช ในรัชสมัยสมเด็จพระเจ้ากรุงธนบุรี เป็นพระราชโอรสสมเด็จพระเจ้าตากสินมหาราช ประสูติแต่เจ้าจอมมารดาเจ้าหญิงปราง และยังเป็นบุตรบุญธรรมของเจ้าพระยาสุธรรมมนตรี (พัฒน์ ณ นคร) ซึ่งมีบันทึกในจดหมายเหตุความทรงจำของกรมหลวงนรินทรเทวี ตอนที่ตรัสถึงเจ้าพระยานคร (น้อย) และเจ้าจอมมารดาปรางในสมเด็จพระเจ้าตากสินมหาราชว่า
""เจ้าจอมมารดาปรางในพระเจ้ากรุงธนบุรี พระราชทานแก่อุปราชพัฒน์ มีความชอบชนะศึกชายาถึงแก่กรรม รับสั่งว่าอย่าเสียใจนักเลยจะให้เลี้ยงหลาน ท้าวนางกราบทูลว่า เริ่มตั้งครรภ์ได้ ๒ เดือนแล้ว แต่รับสั่งตรัสแล้วไม่คืนคำ พระราชวิจารณ์รัชกาลที่ ๕ ว่าไม่ทรงทราบหรือเป็นราโชบายให้เชื้อสายไปครองเมืองให้กว้างขวางออกไป แนวเดียวกับให้กรมขุนอินทรพิทักษ์ไปครองเขมร เจ้าพัฒน์รับตั้งไว้เป็นนางเมือง มิได้เป็นภรรยาเป็นเรื่องเล่ากระซิบกันอย่างเปิดเผย บุตรติดครรภ์เป็นชายชื่อ น้อย เป็นเจ้าพระยาศรีธรรมาโศกราช สำเร็จราชการเมืองนครศรีธรรมราช มีอำนาจวาสนากว่าเจ้านครทุกคน""
ครั้นโตขึ้นเจ้าพระยานคร (พัฒน์) ได้นำเข้าเฝ้าถวายตัวเป็นมหาดเล็กในพระบาทสมเด็จพระพุทธยอดฟ้าจุฬาโลกมหาราช ทรงพระราชทานบรรดาศักดิ์เป็นนายสรรพวิไชย มหาดเล็กหุ้มแพร ปฏิบัติราชการสนองเบื้องยุคลบาทจนเป็นที่โปรดปราน พระราชทานบรรดาศักดิ์เลื่อนขึ้นเป็นพระบริรักษ์ภูเบศร์ ตำแหน่งผู้ช่วยราชการเมืองนครศรีธรรมราช โปรดเกล้าให้กลับไปปฏิบัติราชการ ณ เมืองนครศรีธรรมราช พระบาทสมเด็จพระจอมเกล้าเจ้าอยู่หัว มีลายพระหัตถเลขาเรียกชื่อเจ้าพระยานคร (น้อย) ตอนนี้ว่า "น้อยคืนเมือง"
ต่อมาได้เลื่อนบรรดาศักดิ์และตำแหน่งหน้าที่สูงขึ้นเป็นพระยานครศรีธรรมราช และได้รับพระราชทานบรรดาศักดิ์สุดท้ายที่ เจ้าพระยาศรีธรรมาโศกราช ชาติเดโชชัย มไหสุริยาธิบดี ผู้สำเร็จราชการเมืองนครศรีธรรมราช
เมื่อบั้นปลายเจ้าพระยานครศรีธรรมราช (น้อย ณ นคร) กำลังทหารไปปราบปรามเมืองไทรบุรีครั้งหลังสุด ป่วยเป็นไข้มาแล้ว เมื่อปราบปรามเสร็จอาการไข้กำเริบจนถึงแก่อสัญกรรมเมื่อวันที่ 14 พฤษภาคม พ.ศ. 2381
เจ้าชายกีโยมแห่งลักเซมเบิร์ก
เจ้าชายกีโยมแห่งลักเซมเบิร์ก เป็นพระโอรสพระองค์เล็กใน แกรนด์ดยุกฌ็องแห่งลักเซมเบิร์ก กับ แกรนด์ดัชเชสโฌเซฟีน-ชาร์ล็อตแห่งลักเซมเบิร์ก พระองค์เป็นพระอนุชาใน แกรนด์ดยุกอ็องรีแห่งลักเซมเบิร์ก ทรงเป็นพระราชนัดดาใน สมเด็จพระราชาธิบดีเลโอโปลด์ที่ 3 แห่งเบลเยียม ผ่านทางสายพระราชมารดา พระองค์เสกสมรสกับ นางสาวซิบิลลา ซานดรา วอลเลอร์ ทอรโลเนีย พระนัดดาใน เจ้าหญิงเบียทริซแห่งสเปน และเป็นพระราชปนัดดาใน พระเจ้าอัลฟองโซที่ 13 แห่งสเปน และ วิกตอเรีย ยูจีนีแห่งบัทเทนแบร์ก สมเด็จพระราชินีแห่งสเปน รับพระราชทานพระอิสริยยศ เจ้าหญิงแห่งลักเซมเบิร์ก มีพระโอรส-ธิดารวม 3 พระองค์
เจ้าหญิงซิบิลลาแห่งลักเซมเบิร์ก
เจ้าหญิงซิบิลลาแห่งลักเซมเบิร์ก เป็นธิดาในดอนนา โอลิมเปีย เอ็มมานูเอลลา เอ็นริเค็ตตา มาเรีย ตอร์โลเนีย เด ปรินชิปี ดี ซีวีเตลลา-เชซี และนายพอล พระองค์เป็นพระนัดดาใน เจ้าหญิงเบียทริซแห่งสเปน กับ อเลสซานโดร ตอร์โลเนีย เจ้าชายที่ 5 แห่งซีวีเตลลา-เชซี และเป็นพระราชปนัดดาใน พระเจ้าอัลฟองโซที่ 13 แห่งสเปน และ วิกตอเรีย ยูจีนีแห่งบัทเทนแบร์ก สมเด็จพระราชินีแห่งสเปน ผ่านทางสายพระมารดา พระองค์เสกสมรสกับ เจ้าชายกีโยมแห่งลักเซมเบิร์ก มีพระโอรส-ธิดารวม 3 พระองค์
พิศาลสิน ซ่าอินทร์
พิศาลสิน ซ่าอินทร์ (ชื่อเล่น: โน่; 3 พฤศจิกายน พ.ศ. 2526 — ) เป็นนักฟุตบอลระดับอาชีพชาวไทย ปัจจุบันเขาทำหน้าที่ร่วมกับสโมสรฟุตบอลราชนาวี หลังจากที่เคยทำหน้าที่ร่วมกับสโมสรฟุตบอลสมุทรสงคราม และเมื่อวันที่ 17 ตุลาคม พ.ศ. 2558 พิศาลสินเป็นผู้ทำแต้มแฮตทริกมีชัยเหนือสโมสรฟุตบอลสุพรรณบุรี เอฟซี ด้วยผลการแข่ง 4 ประตูต่อ 2
เจ้าชายนิคโคเลาส์แห่งลิกเตนสไตน์
เจ้าชายนิคโคเลาส์แห่งลิกเตนสไตน์ () ทรงเป็นพระโอรสในเจ้าชายฟรันทซ์ โยเซ็ฟที่ 2 แห่งลิกเตนสไตน์ และเคาน์เตสจอร์จจีนา ฟอน วิลเซค เป็นพระอนุชาในเจ้าชายฮันส์-อาดัมที่ 2 แห่งลิกเตนสไตน์ พระองค์เสกสมรสกับเจ้าหญิงมาร์กาเรธาแห่งลักเซมเบิร์ก พระธิดาในแกรนด์ดยุกฌ็องแห่งลักเซมเบิร์ก และแกรนด์ดัชเชสโฌเซฟีน-ชาร์ล็อตแห่งลักเซมเบิร์ก ภายหลังได้รับพระราชทานพระอิสริยยศเป็น เจ้าหญิงแห่งลิกเตนสไตน์ มีพระโอรส-ธิดารวม 4 พระองค์
เจ้าหญิงมาร์กาเรธาแห่งลิกเตนสไตน์
เจ้าหญิงมาร์กาเร็ตแห่งลิกเตนสไตน์ (เดิม:เจ้าหญิงมาร์กาเร็ตแห่งลักเซมเบิร์ก) ()ทรงเป็นพระธิดาใน แกรนด์ดยุกฌ็องแห่งลักเซมเบิร์ก และ แกรนด์ดัชเชสโฌเซฟีน-ชาร์ล็อตแห่งลักเซมเบิร์ก ทรงเป็นพระขนิษฐาใน แกรนด์ดยุกอ็องรีแห่งลักเซมเบิร์ก พระองค์เสกสมรสกับ เจ้าชายนิโคลัสแห่งลิกเตนสไตน์ พระโอรสใน เจ้าชายฟรันซ์ โยเซฟที่ 2 แห่งลิกเตนสไตน์ และเป็นพระอนุชาใน เจ้าชายฮันส์-อาดัมที่ 2 แห่งลิกเตนสไตน์ มีพระบุตร 4 พระองค์ ภายหลังเสกสมรส ทรงรับพระอิสริยยศ เจ้าหญิงแห่งลิกเตนสไตน์ และยังเป็นเจ้าหญิงแห่งลักเซมเบิร์ก พระองค์ใช้ฐานันดร เฮอร์รอยัลไฮนีส แต่พระสวามีของพระองค์อยู่ในฐานันดร ฮิสเซอรีนไฮเนส พระองค์ยังคงสามารถรักษาฐานันดรเมื่อแรกประสูติไว้ได้
โรแบร์ท เอ็งเคอ
โรแบร์ท เอ็งเคอ (; 24 สิงหาคม ค.ศ. 1977 – 10 พฤศจิกายน ค.ศ. 2009) เป็นอดีตผู้รักษาประตูฟุตบอลชาวเยอรมัน
เอ็งเคอเป็นที่จดจำจากการที่เคยเล่นให้กับ ไบฟีกา และ บาร์เซโลนา แต่ประสบความสำเร็จและลงเล่นมากที่สุดตลอดระยะเวลาการค้าแข้งกับฮันโนเวอร์ 96 ในบุนเดสลีกา ประเทศบ้านเกิด
เขาลงเล่นให้กับเยอรมนี เป็นจำนวน 8 นัด ในช่วงระหว่างคอนเฟเดอเรชันส์คัพ 1999 และการเสียชีวิตของเขาในปี ค.ศ. 2009 ทั้งยังเป็นส่วนหนึ่งของทีมชุดรองชนะเลิศในยูโร 2008
ในช่วงค่ำของวันที่ 10 พฤศจิกายน ค.ศ. 2009 เอ็งเคอตัดสินใจจบชีวิตลงด้วยการฆ่าตัวตาย ในช่วงเวลาการตายของเขา เขาได้รับการพูดถึงอย่างกว้างขวางในการแย่งชิงตำแหน่งผู้รักษาประตูมือหนึ่งของฟุตบอลโลก 2010
เจ้าหญิงแคลร์แห่งลักเซมเบิร์ก
เจ้าหญิงแคลร์แห่งลักเซมเบิร์ก เป็นพระชายาใน เจ้าชายเฟลิกซ์แห่งลักเซมเบิร์ก พระองค์ประสูติที่ ประเทศเยอรมนี พระองค์และพระสวามี มีพระโอรส-ธิดารวม 2 พระองค์ ซึ่งพระบุตรของพระองค์ ทรงดำรงพระอิสริยยศเป็น เจ้าชาย/เจ้าหญิงแห่งนัสเซา 
เจ้าหญิงแคร์ มีพระนามเดิมว่า "แคลร์ มากาเร็ตตา เลเดเมเคอร์ " ประสูติ ณ ประเทศเยอรมนี เป็นธิดาคนที่ 2 ของ ออสทรัม เลเดเมเคอร์ และ กาเบีรยลา เลเดเมเคอร์ พ่อของพระองค์ เป็นผู้ก่อตั้งบริษัท LHS Telekommunikation และเป็นเจ้าของรีสอร์ท ใน โครเอเชีย โดยมีกำไรจากการทำรีสอร์ทราวเดือนละ 600ล้าน€ และยังลงทุนอุตสาหกรรมด้านซอฟแวร์
เจ้าหญิงแคลร์ ทรงจบโรงเรียนนานาชาติแอนแลนตา และทรงจบปริญญาตรีมหาวิทยาลัยนานาชาติแห่งCollège Alpin International Beau Soleil หลังจากเรียนจบแล้ว พระองค์ได้ทำงานในสื่อสิ่งพิมพ์ในมหานครนิวยอร์ก และ มิวนิก 
เจ้าหญิงแคลร์ ทรงพบกับ เจ้าชายเฟลิกซ์แห่งลักเซมเบิร์ก พระสวามีในอนาคตในกรุงวอชิงตันในปี พ.ศ. 2555 ต่อมาในเดือนตุลาคม ทั้ง 2 พบกันอีกครั้งในงานอภิเษกสมรสของ เจ้าชายกีโยม แกรนด์ดยุกรัชทายาทแห่งลักเซมเบิร์ก กับ เจ้าหญิงสเตฟานี แกรนด์ดัชเชสรัชทายาทแห่งลักเซมเบิร์ก แต่ไมได้รับพระราชานุญาตจากแกรนด์ดยุกอ็องรีแห่งลักเซมเบิร์ก ให้ประทับข้างกัน
ต่อมาในเดือนธันวาคม แกรนด์ดยุกอ็องรีแห่งลักเซมเบิร์ก มีพระราชดำริ ทรงมีพระราชานุญาตให้ทั้ง 2 สมรสกัน และถูกเสนอต่อนักข่าวในวันที่ 27 ธันวาคม งานแต่งงานเกิดขึ้นเมื่อวันที่ 17 กันยายน ณ ประเทศเยอรมนี หลังจากสมรสแล้ว แคลร์ได้รับการสถาปนาเป็น เจ้าหญิงแคลร์แห่งลักเซมเบิร์ก พระชายา พร้อมฐานันดร รอยัลไฮเนส หลังจากสมรสแล้วทั้ง 2 ประทับด้วยกัน ณ ประเทศฝรั่งเศส ต่อมา สำนักพระราชวังแห่งลักเซมเบิร์กได้ออกแถลงการณ์เรื่องเจ้าหญิงแคลร์ทรงครรภ์ ต่อมาเมื่อวันที่ 15 มิถุนายน พ.ศ. 2557 พระองค์ได้มีประสูติกาลพระธิดาคือ เจ้าหญิงอะมาเลียแห่งนัสเซา ณ โรงพยาบาลแกรนด์ดัชเชสชาลอตต์ซึ่งเป็นโรงพยาบาลที่ใหญ่ที่สุดใน ประเทศลักเซมเบิร์ก
ต่อมา สำนักพระราชวังได่ออกแถลงการณ์เรื่องเจ้าหญิงแคลร์ ทรงครรภ์ที่ 2 ต่อมาเมื่อวันที่ 28 พฤศจิกายน พ.ศ. 2559 ได้มีพระสูติกาล เจ้าชายเลียมแห่งนัสเซา พระโอรสพระองค์ที่ 2 ณ ประเทศสวิตเซอร์แลนด์
เจ้าหญิงอะมาเลียแห่งนัสเซา
เจ้าหญิงอะมาเลียแห่งนัสเซา เป็นพระธิดาพระองค์แรกใน เจ้าชายเฟลิกซ์แห่งลักเซมเบิร์ก กับ เจ้าหญิงแคลร์แห่งลักเซมเบิร์ก เป็นพระนัดดาใน แกรนด์ดยุกอ็องรีแห่งลักเซมเบิร์ก กับ แกรนด์ดัชเชสมาเรีย เตเรซาแห่งลักเซมเบิร์ก เมื่อแรกประสูติ ทรงมีพระอิสริยยศที่ เจ้าหญิงแห่งนัสเซา พระองค์ทรงมีพระอนุชา 1 พระองค์ คือ เจ้าชายเลียมแห่งลักเซมเบิร์ก
พระองค์ประสูติ ณ โรงพยาบาลแกรนด์ดัชเชสชาลอตต์ ที่ เมืองลักเซมเบิร์ก เมืองหลวงของประเทศ เป็นพระธิดาพระองค์แรกใน เจ้าชายเฟลิกซ์แห่งลักเซมเบิร์ก และ เจ้าหญิงแคลร์แห่งลักเซมเบิร์ก เป็นพระราชนัดดาใน แกรนด์ดยุกอ็องรีแห่งลักเซมเบิร์ก กับ แกรนด์ดัชเชสมาเรีย เตเรซาแห่งลักเซมเบิร์ก โดยพระราชวังได้ประกาศพระนามและฐานันดรศักดิ์ในวันประสูติ พระองค์ทรงรับบัพติศมาเมื่อวันที่ 12 กรกฎาคม ในปีเดียวกัน ณ โบสถ์เมืองเซนโต ฟริโอ-เดลอง โดยมีพระบิดามารดาทูลหัวคือ เจ้าหญิงอาแล็กซ็องดราแห่งลักเซมเบิร์ก พระปิตุจฉา(อาหญิง) และนายเฟลิกซ์ เลเมอร์ พระมาตุลา(ลุงฝ่ายพระมารดา)
เจ้าชายเลียมแห่งนัสเซา
เจ้าชายเลียมแห่งนัสเซา เป็นพระโอรสพระองค์เล็กใน เจ้าชายเฟลิกซ์แห่งลักเซมเบิร์ก กับ เจ้าหญิงแคลร์แห่งลักเซมเบิร์ก เป็นพระนัดดาใน แกรนด์ดยุกอ็องรีแห่งลักเซมเบิร์ก กับ แกรนด์ดัชเชสมาเรีย เตเรซาแห่งลักเซมเบิร์ก เมื่อแรกประสูติ ทรงมีพระอิสริยยศที่ เจ้าชายแห่งนัสเซา เช่นพระภคินี คือ เจ้าหญิงอะมาเลียแห่งนัสเซา
เจ้าชายเลียม ประสูติ ณ เจนีวา สวิตเซอร์แลนด์ เป็นพระโอรสพระองค์แรกและพระบุตรพระองค์ที่ 2 ใน เจ้าชายเฟลิกซ์แห่งลักเซมเบิร์ก และ เจ้าหญิงแคลร์แห่งลักเซมเบิร์ก เป็นพระราชนัดดาใน แกรนด์ดยุกอ็องรีแห่งลักเซมเบิร์ก และ แกรนด์ดัชเชสมาเรีย เตเรซาแห่งลักเซมเบิร์ก ต่อมา ได้มีการประกาศพระนามพร้อมพระอิสริยศจากพระราชวังในวันประสูติ เจ้าชายเลียมทรงรับบัพติศมาใน 22 เมษายน ที่ผ่านมา ในโบสถ์คณะนักร้องประสานเสียง มหาวิหารเซนต์ปีเตอร์ วาติกัน พระบิดามารดาทูลหัวคือ เจ้าชายเซบัสเตียงแห่งลักเซมเบิร์ก พระปิตุลา(อาชาย) แอนนา-มาเรีย พิทนี พระสหายของพระมารดา
โรงเรียนสันติพัฒนกิจวิทยา
โรงเรียนสันติพัฒนกิจวิทยา () เป็นโรงเรียนมัธยมศึกษาขนาดเล็ก สังกัด สำนักงานเขตพื้นที่การศึกษามัธยมศึกษา เขต 25 (ขอนแก่น) เปิดสอนในระดับ มัธยมศึกษาตอนต้น และมัธยมศึกษาตอนปลาย ตั้งอยู่ที่ หมู่ 7 ตำบลโนนศิลา อำเภอโนนศิลา จังหวัดขอนแก่น
โรงเรียนสันติพัฒนกิจวิทยา แรกเริ่มก่อตั้งเมื่อปี พ.ศ. 2537 ภายใต้การนำของคณะผู้ก่อตั้ง ดังนี้ พระครูสุมลพัฒนกิจ เจ้าคณะตำบลหนองปลาหมอ, พระครูจันทธรรมสาร เจ้าคณะตำบลโนนศิลา, พระมหาปคุโณ (วรรณธรรม), นายสันติ ควรประเสริฐ, นายจรัส ผิวขม, นายสมจิตร โคตรทา, นายประสาทชัย จันทรสมบัติ, นายบุญหนา บัวนาค และนายวรา แว่นประชา ข้าราชการ ครู ตำรวจ ทหาร พ่อค้า และประชาชนทุกหมู่เหล่า ได้ให้ความร่วมมือกับ ฯ พณ ฯ สุขวิช รังสิตพล รัฐมนตรีว่าการกระทรวงศึกษาธิการในขณะนั้น ก่อตั้งเป็นสาขาของโรงเรียนรังสรรค์วิทยาคม ที่โคกสาธารณะบ้านหลุบคา หมู่ 7
เมื่อวันที่ 8 พฤษภาคม พ.ศ. 2540 ฯพณฯ สุขวิช รังสิตพล รัฐมนตรีว่าการกระทรวงศึกษาธิการ ได้ประกาศจัดตั้ง โรงเรียนเป็นเอกเทศ โดยเปิดสอนในระดับช่วงชั้น ที่ 3 และ 4 ซึ่งมีเขตพื้นที่บริการ 3 ตำบลดังนี้ ตำบลโนนศิลา (บางส่วน) ตำบลหนองปลาหมอ และตำบลเปือยใหญ่ อำเภอโนนศิลา วิทย์-คณิต
วิทย์-คณิต
โรงเรียนสันติพัฒนกิจวิทยา มีจำนวนนักเรียนทั้งหมด 124 คน (ข้อมูล ณ วันที่ 10 มิถุนายน 2559)
เทศกาลเพลงนานาชาติโซพอต
เทศกาลเพลงนานาชาติโซพอต หรือเรียกโดยทั่วไปว่า การประกวดเพลงโซพอต (; ) คือการประกวดเพลงประจำปี ที่จัดขึ้นในกดัญสก์ (1961–1963) และโซพอต (1964–2009, 2012–15, 2017–) โดยเครือข่ายองค์การวิทยุกระจายเสียงและโทรทัศน์นานาชาติหรืออินเตอร์วิชันเป็นแม่ข่ายในการออกอากาศ โดยประเทศที่ร่วมเข้าแข่งขันจะเลือกเพลงและนักร้อง ประเทศละหนึ่งชุดแสดงสดทางโทรทัศน์ โดยเพลงที่เข้าประกวดต้องเป็นเพลงที่แต่งขึ้นมาใหม่ทั้งเนื้อร้องและทำนอง
โดยประเทศที่สามารถส่งเข้าประกวดได้นั้น ไม่จำเป็นต้องเป็นสมาชิกของสหภาพโทรคมนาคมระหว่างประเทศก็ได้ และเปิดกว้างให้ประเทศทั่วโลกสามารถส้งเข้าประกวดได้ จนได้ชื่อรายการเล่นว่า ยูโรวิชันโลก หรือ World Song Contest
เกเวร์ 43
เกเวร์ 43 หรือ คาราบิเนอร์ 43 (ชื่อย่อ G43, K43, Gew 43, Kar 43) เป็นปืนไรเฟิลกึ่งอัตโนมัติ ของเยอรมนี ในช่วง สงครามโลกครั้งที่สอง ใช้กระสุนขนาด 7.92×57mm ถูกออกแบบและได้แบบจากเป็น G41 (W) โดยรูปแบบการใช้งานคล้ายปีน โทคาเนฟ เอสวีที-40
รายชื่อทหารผ่านศึกคนสุดท้ายในสงครามโลกครั้งที่หนึ่ง
นี่คือ รายชื่อทหารผ่านศึกคนสุดท้ายในสงครามโลกครั้งที่หนึ่ง ที่เสียชีวิตแบ่งตามประเทศ บุคคลที่มีชีวิตรอดในช่วงสงครามโลกครั้งที่หนึ่ง (28 กรกฎาคม 1914 – 11 พฤศจิกายน 1918) คนสุดท้ายคือ Florence Green, เป็นพลเมืองจาก จักรวรรดิบริติช ชึ่งอยู่ใน ฝ่ายสัมพันธมิตร เธอเสียชีวิตในวันที่ 4 กุมภาพันธ์ 2012 ด้วยอายุ 110 ปี ส่วนทหารเรือที่ร่วมรบคนสุดท้ายคือ Claude Choules เขาสังกัด กองทัพเรือสหราชอาณาจักร (ต่อมาคือ กองทัพเรือออสเตรเลีย) เขาเสียชีวิตในวันที่ 5 พฤษภาคม 2011 ด้วยอายุ 110 ปี ส่วนทหารที่ร่วมรบใน สนามเพลาะ คนสุดท้ายคือ Harry Patch (กองทัพสหราชอาณาจักร) เขาเสียชีวิตในวันที่ 25 กรกฎาคม 2009 ด้วยอายุ 111 ปี และทหารผ่านศึกในฝ่ายมหาอำนาจกลาง ที่รอตชีวิดคนสุดท้ายคือ Franz Künstler จาก จักรวรรดิออสเตรีย-ฮังการี เขาเสียชีวิตในวันที่ 27 พฤษภาคม 2008 ด้วยอายุ 107 ปี
จากข้อมูลของสารานุกรมบริตานิกา พบว่ามีทหารร่วมรบในสงครามรวม 65,038,810 นาย และมีทหารเสียชีวิตไป 9,750,103 ในช่วงสงครามโลกครั้งที่หนึ่ง
มหากาพย์ภาพยนตร์ รามเกียรติ์
มหากาพย์ภาพยนตร์ รามเกียรติ์ หรือ รามเกียรติ์ 3D Animation () เป็นภาพยนตร์แอนิเมชันชื่อดังของ บอลลีวู้ด ในเครือของ shemaroo กำกับภาพยนตร์โดย Chetan Desai ออกฉายในปี พ.ศ. 2553
เหตุเกิดเมื่อพระราม พระลักษมณ์ และนางสีดาออกเดินป่า แล้วทศกัณฐ์ก็มาลักพานางสีดาไปตามคำยุยงของนางสำมนักขา หลังจากนั้น ทหารเอกทั้งห้า จึงเกิดตามกันไป ได้แก่ หนุมานเกิดจากเหล่าศาสตราวุธของพระอิศวรไปอยู่ในครรภ์นางสวาหะ สุครีพเกิดจากพระอาทิตย์แล้วโดนคำสาปฤๅษีที่เป็นพ่อของนางสวาหะ องคตเป็นลูกของพาลีที่เป็นหลานของสุครีพ ชมพูพาน เกิดจากการชุบเลี้ยงของพระอินทร์ นิลพัทเป็นลูกของพระกาฬ ฝ่ายพระรามและฝ่ายทศกัณฐ์ได้ทำศึกชิงนางสีดา จนไพร่พลฝ่ายยักษ์ล้มตายเป็นจำนวนมาก และสุดท้ายทศกัณฐ์เองก็ถูกพระรามฆ่าตายเช่นเดียวกัน
สนามกีฬาจังหวัดพระนครศรีอยุธยา
สนามกีฬาจังหวัดพระนครศรีอยุธยา หรือ กรุงศรี สเตเดียม เป็นสนามกีฬาเอนกประสงค์ประจำจังหวัดพระนครศรีอยุธยา ตั้งอยู่ที่ถนนโรจนะ ตำบลไผ่ลิง อำเภอพระนครศรีอยุธยา จังหวัดพระนครศรีอยุธยา เป็นสนามกีฬากลางแจ้ง ประกอบไปด้วยสนามฟุตบอลพื้นหญ้า ลานกรีฑาและลู่วิ่งยางสังเคราะห์ มีอัฒจันทร์สำหรับนั่งชมโดยรอบ มีหลังคา 2 ฝั่ง จุผู้ชมได้ประมาณ 5,500–6,000 คน เป็นที่ทำการของสำนักงานศูนย์การกีฬาแห่งประเทศไทย จังหวัดพระนครศรีอยุธยา ภายในสนามกีฬามีโรงยิมเนเซียมที่มีศูนย์บริการด้านฟิตเนส , สนามวอลเลย์บอล, ฟุตซอล แบดมินตันและสนามยิงปืน นอกจากนี้ยังมีหอประชุมสำหรับบริการด้านการจัดประชุมและจัดงานเลี้ยง
สนามกีฬาจังหวัดพระนครศรีอยุธยาเคยถูกใช้ในการแข่งขันกีฬาระดับชาติในกีฬาแห่งชาติ ครั้งที่ 24 เมื่อ พ.ศ.2533 และเคยเป็นสนามเหย้าของสโมสรฟุตบอลในประเทศไทยหลายสโมสร ทั้งสโมสรการไฟฟ้าส่วนภูมิภาค ในฤดูกาล 2552, อยุธยา เอฟซี ในฤดูกาล 2553–2555, อยุธยา วอริเออร์ ในฤดูกาล
2559 และสโมสรฟุตบอลโคปูน วอริเออร์ ในฤดูกาล 2560
ในปัจจุบันสนามแห่งนี้ถูกใช้เป็นสถานที่ทำการของหน่วยงานราชการเช่นสำนักงานการท่องเที่ยวและกีฬาจังหวัดพระนครศรีอยุธยาและสำนักงานธุรกิจนำเที่ยวและมัคคุเทศก์ สาขาภาคกลางเขต 2 นอกจากนี้ยังถูกใช้ในกิจการของบริษัทเอกชนในด้านกีฬาฟุตบอลโดยให้เช่าเป็นสนามเหย้าของสโมสรฟุตบอลอยุธยา ยูไนเต็ด ในระดับไทยลีก 3
เจ้าชายมัคซีมีลีอานแห่งลิกเตนสไตน์
เจ้าชายมัคซีมีลีอานแห่งลิกเตนสไตน์ เป็นพระโอรสพระองค์ที่สองในเจ้าชายฮันส์-อาดัมที่ 2 แห่งลิกเตนสไตน์ และเจ้าหญิงมารีแห่งลิกเตนสไตน์ เป็นพระอนุชาในเจ้าชายอาโลอิส รัชทายาทแห่งลิกเตนสไตน์ พระองค์เสกสมรสกับเจ้าหญิงแองเจลาแห่งลิกเตนสไตน์ สตรีชาวปานามา มีพระโอรสเพียงพระองค์เดียวคือ เจ้าชายอัลฟ็อนส์แห่งลิกเตนสไตน์
เจ้าหญิงแองเจลาแห่งลิกเตนสไตน์
เจ้าหญิงแองเจลาแห่งลิกเตนสไตน์ เป็นพระชายาใน เจ้าชายแม็กซิมิเลียนแห่งลิกเตนสไตน์ พระองค์ประสูติที่ ประเทศปานามา และพระองค์ถือเป็นสตรีผิวสีคนแรกที่ได้สมรสกับ สมาชิกพระราชวงศ์ยุโรป พระองค์และพระสวามีมีพระโอรสร่วมกันเพียงพระองค์เดียว คือ เจ้าชายอัลฟอนส์แห่งลิกเตนสไตน์
เจ้าชายโยเซ็ฟ เว็นท์เซิลแห่งลิกเตนสไตน์
เจ้าชายโยเซ็ฟ เว็นท์เซิลแห่งลิกเตนสไตน์ เป็นพระโอรสพระองค์ใหญ่ในเจ้าชายอาล็อยส์ รัชทายาทแห่งลิกเตนสไตน์ และเจ้าหญิงโซฟี พระชายาในรัชทายาทแห่งลิกเตนสไตน์ เป็นพระนัดดาในเจ้าชายฮันส์-อาดัมที่ 2 แห่งลิกเตนสไตน์ และเจ้าหญิงมารีแห่งลิกเตนสไตน์ ทรงอยู่ในลำดับที่ 2 ในการสืบราชบัลลังก์แห่งลิกเตนสไตน์ถัดจากพระบิดา
ซัลวาโดร์ ซูบรัล
ซัลวาโดร์ วีลาร์ บรัมกรัมป์ ซูบรัล () เกิด 28 ธันวาคม ค.ศ. 1989 เป็นนักร้องชาวโปรตุเกส เขาชนะในการแข่งขันการประกวดเพลงยูโรวิชันปี 2017 จากเพลง "Amar pelos dois" ซึ่งแต่งโดยพี่สาวของเขา ซึ่งเป็นนักร้อง นักแต่งเพลง ชื่อ ลูอีซา ซูบรัล เขาทำให้โปรตุเกสชนะการแข่งขันรายการนี้ครั้งแรกตั้งแต่เริ่มลงประกวดในปี ค.ศ. 1964 ถือเป็นสถิติยาวนานที่สุดในประวัติศาสตร์ยูโรวิชัน (53 ปี)
องค์การกระจายเสียงและแพร่ภาพแห่งอิสราเอล
องค์การกระจายเสียงและแพร่ภาพแห่งอิสราเอล () (ฮีบรู:רָשׁוּת השׁידוּר‎, Rishút HaShidúr) หรืออักษรย่อ "ไอบีเอ" () เป็นองค์กรสื่อสารมวลชนภายใต้กำกับของรัฐบาลอิสราเอล เริ่มจัดตั้งขึ้นในปี พ.ศ. 2491 ด้วยการจัดตั้งสถานีวิทยุแห่งชาติขึ้นภายใต้ชื่อ "โคลยิสราเอล" (ฮีบรู:קול ישראל) ก่อนที่ต่อมาในปี 
พ.ศ. 2494 ได้รับการยกฐานะขึ้นเป็น "กิจการกระจายเสียงและแพร่ภาพแห่งอิสราเอล" (อังกฤษ:Israel Broadcasting Service)
หลังจากนั้น สภาคเนสเซตของอิสราเอลได้เห็นชอบให้มีการตรารัฐบัญญัติจัดตั้งองค์การกระจายเสียงและแพร่ภาพแห่งอิสราเอล เมื่อวันที่ 6 มิถุนายน พ.ศ. 2508 และไอบีเอได้จัดตั้งสถานีโทรทัศน์ขึ้นในวันที่ 2 พฤษภาคม พ.ศ. 2511 โดยขณะนั้นออกอากาศด้วยระบบภาพขาวดำ ก่อนที่ต่อมาในวันที่ 23 กุมภาพันธ์ พ.ศ. 2526 เริ่มออกอากาศด้วยระบบภาพสี โดยก่อนหน้านั้นได้ทดลองออกอากาศระบบภาพสี ในถารถ่ายทอดสดการประกวดเพลงยูโรวิชันปี 1979 และการถ่ายทอดสดการเยือนอิสราเอลอย่างเป็นทางการของประธานาธิบดีอันวัร อัสซาดาต แห่งอียิปต์ ในปี พ.ศ. 2520
ไอบีเอผูกขาดกิจการโทรทัศน์และวิทยุในประเทศจนถึงปี พ.ศ. 2533 มีการจัดตั้ง สำนักงานคณะกรรมการการกระจายเสียงและแพร่ภาพรองแห่งอิสราเอล (อังกฤษ:The Second Authority for Television and Radio) (ฮีบรู:הרשות השניה לטלויזיה ורדיו) เพื่อกำกับดูแลสถานีโทรทัศน์และวิทยุพาณิชย์ ถือเป็นการเปิดเสรีการประกอบกิจการการกระจายเสียงและแพร่ภาพในประเทศอิสราเอล ก่อให้เกิดสถานีโทรทัศน์ใหม่ 2 ช่อง อันได้แก่ ช่อง 2 และ ช่อง 10 ตามลำดับ
รัฐบาลอิสราเอลภายใต้การนำของนายกรัฐมนตรีเบนจามิน เนทันยาฮู มีดำริให้ปฎิรูปกิจการสื่อสารมวลชนของรัฐ ส่งผลให้มีการเตรียมการจัดตั้ง บรรษัทกระจายเสียงและแพร่ภาพสาธารณะแห่งอิสราเอล (อังกฤษ:Israeli Public Broadcasting Corporation) (ฮีบรู:תאגיד השידור הישראלי‎) หรือ ไอพีบีซี (อังกฤษ:IฺPBC) และได้ทดลองนำเสนอข่าวสารทางสื่อออนไลน์ ระนาบเดียวกัน รัฐบาลอิสราเอลกำหนดให้ไอบีเอยุติการดำเนินงานตั้งแต่วันที่ 1 ตุลาคม พ.ศ. 2559 แต่รัฐบาลอิสราเอลผ่อนปรนให้ไอบีเอดำเนินงานต่อจนถึงต้นปี พ.ศ. 2561 จนกระทั่งไอพีบีซีมีกำหนดเริ่มดำเนินงานในวันที่ 15 พฤษภาคม พ.ศ. 2560 ไอบีเอได้ยุติการดำเนินงานตามลำดับในวันที่ 9 พฤษภาคม ปีเดียวกัน ด้วยการยุติการดำเนินงานของฝ่ายข่าว โดยการออกอากาศรายการข่าว "มาบัต ลาฮาดาชอต" (ฮีบรู:מבט לחדשות‎) ซึ่งออกอากาศมานานกว่า 49 ปีเป็นครั้งสุดท้าย ด้วยการนำพนักงานของฝ่ายข่าวมาบอกเล่าความรู้สึก และร่วมขับร้องเพลงชาติอิสราเอลร่วมกัน ทั้งนี้ รายการต่างๆ ของช่อง 1 ซึ่งดำเนิงานโดยไอบีเอยังคงออกอากาศอย่างต่อเนื่อง โดยไม่มีการออกอากาศของรายการข่าว ส่วนสถานีวิทยุของไอบีเอยังคงออกอากาศข่าวสั้นต้นชั่วโมงสลับกับรายการเพลง โดยรายการสุดท้ายของโทรทัศน์ช่อง 1 ไอบีเอ คือ การถ่ายทอดสด การประกวดเพลงยูโรวิชันปี 2017 เนื่องจากตัวแทนจากประเทศอิสราเอลผ่านเข้ารอบสุดท้าย จึงต้องมีการถ่ายทอดสดอย่างต่อเนื่อง
สมเด็จพระราชาธิบดีอับดุลอะซีซ อิบน์ ซะอูด
สมเด็จพระราชาธิบดีอับดุลอะซีซ อิบน์ อับดุรเราะห์มาน อาล ซะอูด ()ทรงเป็นพระมหากษัตริย์รัชกาลแรกแห่งซาอุดีอาระเบีย เป็นพระราชบิดาในพระมหากษัตริย์ทุกพระองค์ของประเทศ รวมทั้ง สมเด็จพระราชาธิบดีซัลมาน บิน อับดุลอะซีซ อาล ซะอูด รัชกาลปัจจุบันของประเทศ พระองค์ทรงครองราชย์เป็นเวลา 51 ปี 301 วัน และสวรรคตด้วยพระชนมายุ 78 พรรษา  สมเด็จพระราชาธิบดีซะอูด บิน อับดุลอะซีซ อาล ซะอูด จึงขึ้นครองราชย์แทน
รถรางลพบุรี
รถรางลพบุรี เป็นระบบรถรางสายสั้นที่เดินรถจากท่าโพธิ์-เอราวัณ ภายในเขตเมืองลพบุรี จังหวัดลพบุรี เปิดให้บริการเดินรถครั้งแรกเมื่อวันที่ 31 มกราคม พ.ศ. 2498 หากไม่รวมทางรถไฟสายปากน้ำที่ใช้รถรางวิ่งแทนตั้งแต่ปี พ.ศ. 2468 แล้ว ก็ถือว่าลพบุรีเป็นจังหวัดแรกในภูมิภาคและจังหวัดเดียวนอกจากจังหวัดพระนครที่มีระบบรถรางใช้
แต่ในเวลาต่อมา ได้มีรถเมล์ระบบขนส่งมวลชนแบบใหม่คอยรับส่งผู้โดยสารมากขึ้น แม้ราคาจะแพงแต่ก็รวดเร็วกว่ารถราง กอปรกับประชาชนในเมืองลพบุรีใช้รถส่วนตัวเพิ่มขึ้น รถรางลพบุรีจึงประสบสภาวะขาดทุน และงดให้บริการถาวรในวันที่ 1 ธันวาคม พ.ศ. 2505
ระบบรถรางเกิดขึ้นที่ลพบุรีเมื่อ 31 มกราคม พ.ศ. 2498 โดยการไฟฟ้านครหลวง และมีจอมพล แปลก พิบูลสงคราม นายกรัฐมนตรีไทยในขณะนั้นเป็นประธานในพิธีเปิด ซึ่งช่วงเวลาการเปิดเดินรถนั้นก็เป็นช่วงเวลาที่จอมพล แปลก พิบูลสงครามพัฒนาเมืองลพบุรีเป็นเมืองทหาร ที่มีหน่วยทหารจำนวนมากเป็นรองเพียงแค่พระนคร จึงได้พัฒนาระบบสาธารณูปโภคภายในเมือง ทั้งนี้ได้ใช้ตู้รถรางเก่าจากพระนครมาให้บริการ แรกเริ่มได้ทำการเดินรถจากศาลพระกาฬถึงสี่แยกเอราวัณใกล้ ร. พัน 6 นอกจากนี้รัฐบาลในขณะนั้นยังมีแนวคิดที่จะขยายระบบรถรางตามหัวเมืองอื่น ๆ ภายในประเทศด้วย แต่ไม่ประสบผลสำเร็จ
ช่วงแรกของการเดินกิจการ ก็มีผู้โดยสารเข้าใช้มากขึ้นจึงขยายเส้นทางเข้าสู่ท่าโพธิ์ซึ่งเป็นย่านตลาดฝั่งเมืองเก่า แต่ระยะหลังก็เริ่มมีรถเมล์วิ่งรับส่งผู้โดยสารจากตลาดลพบุรีไปนอกเมืองมากขึ้นและทับเส้นทางรถราง ดึงผู้โดยสารออกไปเสียมาก ประกอบกับช่วงสงครามโลกครั้งที่สองทำให้หาน้ำมันได้ยาก รถรางหลายสายอย่างในพระนครก็หยุดเดินรถไปชั่วขณะเช่นกัน และเมื่อประชาชนในลพบุรีมีรถส่วนตัวมากขึ้น รถรางแล่นช้ากว่ารถเมล์ และปัญหาการกีดขวางทางจราจร รถรางจึงสิ้นความนิยมและประสบปัญหาขาดทุน อันเป็นผลทำให้ยุติการเดินรถรางถาวรในวันที่ 1 ธันวาคม พ.ศ. 2505 ปัจจุบันยังหลงเหลืออู่รถรางซึ่งตั้งอยู่ภายในชุมชนอู่รถรางเก่า ในเขตเทศบาลเมืองลพบุรีใกล้สี่แยกเอราวัณเป็นอนุสรณ์
ช่วงแรกของการดำเนินกิจการรถรางลพบุรี มีต้นทางเริ่มจากทางด้านหลังของศาลพระกาฬ (วงเวียนศรีสุนทร) ใกล้ด้านหน้าโรงเรียนพิบูลวิทยาลัย วิ่งไปตามถนนนารายณ์มหาราชฝั่งใต้ไปจนถึงวงเวียนศรีสุริโยทัย ข้ามแยกสะพาน 7 เข้าสู่ถนนพหลโยธินตรงวงเวียนเทพสตรีบริเวณด้านหน้าศาลากลางจังหวัดลพบุรี ผ่านโรงพยาบาลลพบุรี จนถึงปลายทางที่สี่แยกเอราวัณใกล้ ร. พัน 6 รวมระยะทาง
ต่อมาไม่นานจึงมีการขยายเส้นทางเข้าสู่ย่านเมืองเก่าลพบุรีเพื่อรองรับผู้โดยสาร โดยเริ่มต้นจากท่าโพธิ์บริเวณเชิงสะพานข้ามไปวัดมณีชลขัณฑ์ เลี้ยวเข้าสู่ถนนสุระสงคราม ก่อนเลี้ยวเข้าถนนวิชาเยนทร์และจอดรับผู้โดยสารที่เทวสถานปรางค์แขก ผ่านพระปรางค์สามยอด ตัดทางรถไฟสายเหนือ เรื่อยมาจนถึงศาลพระกาฬ รวมระยะทางจากท่าโพธิ์ถึงเอราวัณ บางแห่งว่า
รถรางลพบุรีมีการเก็บค่าโดยสาร แบ่งออกเป็นสองระยะ ระยะละ 25 สตางค์ ระยะแรกนับจากท่าโพธิ์-วงเวียนศรีสุริโยทัย และระยะที่สองนับจากวงเวียนศรีสุริโยทัย-สี่แยกเอราวัณ หากนั่งตลอดสายจะเสียค่าโดยสาร 40 สตางค์
ไนเจล ชอร์ต
ไนเจล เดวิด ชอร์ต (; เอ็มบีอี; 1 มิถุนายน ค.ศ. 1965 — ) เป็นทั้งนักหมากรุกสากลระดับแกรนด์มาสเตอร์ชาวอังกฤษ, คอลัมนิสต์หมากรุกสากล, ผู้ฝึกสอนหมากรุกสากล และนักวิเคราะห์หมากรุกสากล ชอร์ตได้รับตำแหน่งแกรนด์มาสเตอร์เมื่ออายุ 19 ปี และอยู่ในอันดับสามของโลกโดยสมาพันธ์หมากรุกโลกตั้งแต่เดือนมกราคม ค.ศ. 1988 ถึงกรกฎาคม ค.ศ. 1989 ส่วนในปี ค.ศ. 1993 เขาได้กลายเป็นนักหมากรุสากลชาวอังกฤษคนแรกที่เข้าแข่งขันหมากรุกสากลชิงแชมป์โลก เมื่อเขาได้รับสิทธิดวลฝีมือกับแกรี คาสปารอฟ ในการแข่งหมากรุกสากลชิงแชมป์โลก 1993 ที่กรุงลอนดอน (ซึ่งคาสปารอฟเป็นฝ่ายชนะด้วยผล 12.5 ต่อ 7.5) ทั้งนี้ ตั้งแต่เดือนมีนาคม ค.ศ. 2017 เขาได้เป็นนักหมากรุกสากลระดับ 100 อันดับแรกของอันดับโลกสมาพันธ์หมากรุกโลกที่มีอายุมากที่สุด โดยอยู่ในอันดับที่ 55
ครั้งหนึ่ง เขาเคยดวลฝีมือกับปรีชา สินประยูร ซึ่งเป็นนักหมากรุกสากลชาวไทย ในการแข่งขันโอลิมปิกหมากรุกสากลครั้งที่ 26 โดยที่ทั้งคู่เป็นฝ่ายเสมอกัน
ชอร์ตเกิดวันที่ 1 มิถุนายน ค.ศ. 1965 ในลีห์ แลงคาเชอร์ เขาเติบโดมาในอาเธอร์ตัน โดยจะเข้าศึกษาที่โรงเรียนประถมเซนต์ฟิลิป ซึ่งตั้งอยู่ที่ถนนโบลตันเก่า โดยเขาได้สำเร็จการศึกษาจากโรงเรียนโบลตัน และวิทยาลัยลีห์ ชอร์ตเป็นสมาชิกทั้งสโมสรหมากรุกสากลอาเธอร์ตัน ซึ่งได้รับการก่อตั้งโดยเดวิด ผู้เป็นบิดาของเขา และสโมสรหมากรุกสากลโบลตันในภายหลัง ซึ่งทางสโมสรได้ปฏิเสธเขาในช่วงแรกเมื่ออายุได้เจ็ดขวบ เนื่องด้วยยังเด็กเกินไป
ชอร์ตอาศัยอยู่ในกรุงเอเธนส์และแต่งงานกับเรีย อาร์ไจโร คาราจีโอเจา ซึ่งเป็นนักละครบำบัด โดยทั้งคู่มีลูกด้วยกันสองคน ทั้งนี้ เขาเป็นผู้ที่เชื่อว่าพระเจ้าไม่มีอยู่จริง
เจ้าชายมิเกล ดยุกแห่งบรากันซา
เจ้าชายมิเกล ดยุคแห่งบรากันซา ทรงเป็นพระราชโอรสพระองค์เดียวใน พระเจ้ามิเกลแห่งโปรตุเกส และ เจ้าหญิงอเดเลดแห่งโลเวนสไตน์-เวิร์ทเฮล์ม-โรเซนเบิร์ก ทรงดำรงพระอิสริยยศเป็น ดยุกแห่งบรากันซา ทรงเสกสมรสกับ เจ้าหญิงมาเรีย เทเรซาแห่งโลเวนสไตน์-เวิร์ทเฮล์ม-โรเซนเบิร์ก มีพระบุตร 9 พระองค์ เป็นพระโอรส 1 พระองค์ พระธิดา 8 พระองค์
เจ้าชายดูอาร์เต นูโน ดยุกแห่งบรากันซา
เจ้าชายดูอาร์เต นูโน ดยุคแห่งบรากันซา เป็นพระโอรสพระองค์เดียวในใน เจ้าชายมิเกล ดยุกแห่งบรากันซา กับ เจ้าหญิงมาเรีย เทเรซาแห่งโลเวนสไตน์-เวิร์ทเฮล์ม-โรเซนเบิร์ก ทรงเป็นพระราชนัดดาใน พระเจ้ามิเกลแห่งโปรตุเกส พระองค์เสกสมรสกับ เจ้าหญิงมาเรีย ฟรานซิสกา ดัชเชสแห่งบรากันซา มีพระโอรส 3 พระองค์
เจ้าชายดูอาร์ท ปิโอ ดยุกแห่งบรากันซา
เจ้าชายดูอาร์ท ปิโอ ดยุคแห่งบรากันซา เป็นพระโอรสพระองค์ใหญ่ใน เจ้าชายดูอาร์เต นูโน ดยุคแห่งบรากันซา กับ เจ้าหญิงมาเรีย ฟรานซิสกา ดัชเชสแห่งบรากันซา ทรงเป็นพระราชปนัดดาใน พระเจ้ามิเกลแห่งโปรตุเกส พระองค์เสกสมรสกับ เจ้าหญิงอิซาเบล ดัชเชสแห่งบรากันซา มีพระโอรส 3 พระองค์ พระองค์ทรงสืบพระอิสริยยศเป็น ดยุกแห่งบรากันซา ภายหลังพระบิดาสิ้นพระชนม์
เอดัวร์ ฟีลิป
เอดัวร์ ฟีลิป (; เกิด 28 พฤศจิกายน พ.ศ. 2513) เป็นนักการเมืองและทนายความชาวฝรั่งเศสซึ่งดำรงตำแหน่งนายกรัฐมนตรีฝรั่งเศสคนปัจจุบัน
ฟีลิปเป็นสมาชิกของพรรคสหภาพเพื่อขบวนการประชาชน และต่อมาเป็นสมาชิกของพรรคริพับลิกัน เขาได้ทำหน้าที่เป็นสมาชิกสภาผู้แทนราษฎรฝรั่งเศสประจำเขตเลือกตั้งที่ 7 ของจังหวัดแซน-มารีตีมตั้งแต่ปี พ.ศ. 2555
เมื่อวันที่ 15 พฤษภาคม พ.ศ. 2560 เขาได้รับการแต่งตั้งเป็นนายกรัฐมนตรีภายใต้ประธานาธิบดีแอมานุแอล มาครง นับได้ว่าเป็นนายกรัฐมนตรีคนแรกที่มาจากคนละพรรคกับประธานาธิบดีนับตั้งแต่ลียอแนล ฌ็อสแป็ง
เจ้าหญิงอีซาแบล ดัชเชสแห่งบรากังซา
เจ้าหญิงอีซาแบล ดัชเชสแห่งบรากังซา เป็นพระชายาใน เจ้าชายดูอาร์ท ปิโอ ดยุคแห่งบรากันซา ภายหลังเสกสมรสรับพระราชทานพระอิสริยยศเป็น เจ้าหญิงแห่งโปรตุเกส ดัชเชสแห่งบรากังซา พระองค์และพระสวามีมีพระโอรส-ธิดา 3 พระองค์
แก้วสารพัดนึก (ละครโทรทัศน์)
แก้วสารพัดนึก เป็นละครโทรทัศน์ออกอากาศทางสถานีโทรทัศน์สีกองทัพบกช่อง 7 บทประพันธ์โดย สันต์ เทวรักษ์ บทโทรทัศน์โดย ดาราชน ผลิตโดย บริษัท ดาราวิดีโอ จำกัด ออกอากาศทุกวันจันทร์-วันอังคาร ตั้งแต่วันที่ 6 กรกฎาคม พ.ศ. 2535 - 29 กันยายน พ.ศ. 2535 และนำมารีรันเมื่อปี พ.ศ. 2539
นำแสดงโดย วรุฒ วรธรรม, อภัสนันท์ สุทธิกุล, จริญญา หาญณรงค์, ชุมพร เทพพิทักษ์, เปียทิพย์ คุ้มวงค์, ชลิต เฟื่องอารมณ์, ศิรินันท์ โรจนธรรม, นีรนุช อติพร, ไปรมา รัชตะ, เสาวลักษณ์ ศรีอรัญญ์ และอีกมากมาย
ก่อนหน้านี้ สร้างเป็นภาพยนตร์เมื่อปี พ.ศ. 2514 บทประพันธ์ สันต์ เทวรักษ์ อำนวยการสร้าง ภาพยนตร์ไทยไตรมิตร, พันทิพา ประกาศวุฒิสาร กำกับการแสดง แท้ ประกาศวุฒิสาร นำแสดงโดย สมบัติ เมทะนี และ อรัญญา นามวงษ์
บ้านไทยหลังหนึ่ง...ตั้งอยู่บนริมแม่น้ำท่าจีน ซึ่งเป็นบ้านของครอบครัวเสมาทอง อันมี “ก้อน” เป็นพ่อ “ถมยา” เป็นแม่ และลูกสาวชื่อ “แก้ว” แก้วเป็นเด็กสาวขี้ริ้ว ฟันเหยิน เท้าปุกเดินเขยก แต่มีนิสัยที่ดี แก้วมีน้องคนเดียวเป็นผู้ชายแต่แสนที่จะแก่นแก้วชื่อ “ก้าน”
“ไปล่” ลูกกำนันคำและแม่แส ไปล่เป็นเด็กหนุ่ม ที่แอบหลงรักลูกสาวผู้ใหญ่บ้านเดียวกันชื่อ “สาหร่าย” ไปล่และเพื่อนๆดูถูกว่า แก้วไม่สวย ตีนปุกหน้ายังกับแก้วหน้าม้า ซึ่งแก้วเสียใจมากที่เพื่อนๆบ้านดูถูกว่าตนเป็นอย่างนั้น แก้วไปนั่งเสียใจอยู่หน้าต้นไม้หลังบ้าน นางไม้ประจำต้นไม้ใหญ่เห็นเหตุการณ์ตลอด จึงสงสารแก้ว เพราะเห็นแก้วเป็นเด็กดีมาโดยตลอด จึงได้ปรากฏตัวตนให้แก้วเห็นแต่เพียงผู้เดียว และคอยช่วยเหลือแก้วสารพัด และได้มอบ “แก้วสารพัดนึก” ให้แก้วไว้ดวงหนึ่ง ซึ่งแก้วจะนึกอะไรก็ได้สมปรารถนา แต่ต้องไม่ผิดศิลธรรมและผิดกฎหมายบ้านเมืองด้วย กับต้องประพฤติตัวเป็นคนดี มิฉะนั้นแล้ว แก้วสารพัดนึกจะหมดความศักดิ์สิทธิ์
ก่อนนอนทุกคืน แก้วจะต้องไหว้พรเป็นประจำ และกราบไหว้พระบรมรูปของพระบาทสมเด็จพระเจ้าอยู่หัว และสมเด็จพระนางเจ้าฯพระบรมราชินีนาถ ด้วยแก้วนึกเสมอว่าสักวันจะต้องเข้าเฝ้าล้นเกล้าทั้งสองพระองค์ให้ได้ เพราะเคยเห็นแต่ในหนังสือพิมพ์บ่อยๆ แก้วใฝ่ฝันยิ่งนัก
ก้อนซึ่งเป็นพ่อไม่มีสมบัติส่วนตัวเลย ก่อนที่จะมาแต่งงานกับแม่ มีที่นา ซึ่งเป็นที่ทำมาหากินอยู่ทุกวันนี้ เวลามีเรื่องกับพ่อทีไร แม่จะบ่นแต่ว่า พ่อไม่เห็นมีสมบัติอะไรติดตัวมาบ้างเลย แก้วเคยได้ยินได้ฟังแม่บ่นมาจนเบื่อ ครั้งตัวแก้วมีโอกาสที่จะช่วยให้พ่อร่ำรวยสักที ที่พอจะดูมีหน้ามีตาพอกับเพื่อนบ้านได้ แก้วจึงใช้แก้วสารพัดนึก นึกให้มีทองและเพชร และห้ามให้พ่อถามตนว่าไปได้มาจากไหน พร้อมทั้งให้พ่อเก็บเป็นความลับ หากใครถามให้พ่อบอกว่าได้รับมรดกจาก “ลุงชิ้น” ซึ่งเป็นญาติห่างๆที่จังหวัดเพชรบุรีซึ่งกำลังจะสิ้นลมแล้ว หลังจากที่แก้วนำทองและเพชรให้พ่อนั้น ได้สั่งให้พ่อนำไปขายในกรุงเทพฯ พร้อมทั้งเพื่อนบ้านที่ไว้ใจได้คือ “น้าโป๋ น้าดี และ น้าหวัง”
ระหว่างที่พ่อไม่อยู่ แก้วก็ออกอุบายบอกกับแม่ว่า เทวดามาเข้าฝันบอกยาให้ ซึ่งแก้วทำไว้และจะลองทาตัวดู จะได้หายจากตีนปุก ฟันเหยิน หลังจากตื้นเช้ามา แก้วมีใบหน้าที่เปลี่ยนไปอย่างมาก ซึ่งเป็นใบหน้าที่สวยงามมาก ผิดกับในอดีตที่เคยถูกเพื่อนบ้านล้อ หลังจากนั้นครอบครัวแกล้งก็ได้เป็นมหาเศรษฐีทีมีแต่เพื่อนบ้านนับถือ
ปลัดธงชัย ||align="center"| จักรวาล คชรัตน์
มหาวิทยาลัยมหามกุฏราชวิทยาลัย วิทยาเขตศรีล้านช้าง
มหาวิทยาลัยมหามกุฏราชวิทยาลัย วิทยาเขศรีล้านช้าง () เป็นวิทยาเขตของมหาวิทยาลัยมหามกุฏราชวิทยาลัย ตั้งอยู่ที่ตำบลกุดป่อง อำเภอเมืองเลย จังหวัดเลย ก่อตั้งขึ้นเมื่อปี พ.ศ. 2536
มหาวิทยาลัยมหามกุฏราชวิทยาลัย วิทยาเขตศรีล้านช้าง แรกเริ่มก่อตั้งขึ้นเมื่อ พ.ศ. 2536 พระธรรมวราลังการ (หลวงปู่ศรีจันทร์ วัณณาโภ) ได้ปรารภถึงความจำเป็นของพระภิกษุสามเณรในภูมิภาคนี้ มีความลำบากในการเข้าไปศึกษาต่อในส่วนกลาง จึงได้เริ่มโครงการเปิดการศึกษาในระดับอุดมศึกษาแก่ภิกษุสามเณรขึ้น และได้จัดตั้งกรรมการพิจารณาจัดทำโครงการจัดตั้งวิทยาเขต จากมหาวิทยาลัยมหามกุฏราชวิทยาลัย เพื่อเสนอขอเปิดเป็นศูนย์ของวิทยาเขตอีสาน จังหวัดขอนแก่น โดยท่านพระเดชพระคุณพระธรรมวราลังการ รับอุปถัมภ์ด้านทุนทรัพย์ในการดำเนินการ และได้รับอนุมัติให้เป็นสาขาวิทยาเขตอีสาน ในโครงการนำร่องวิทยาเขตนอกเขต ได้เริ่มเปิดให้การศึกษา ตั้งแต่วันที่ 16 พฤษภาคม พ.ศ. 2536 เป็นต้นมา
วันที่ 28 มีนาคม พ.ศ. 2538 คณะกรรมการการศึกษาของสงฆ์ ได้อนุมัติให้จัดตั้งวิทยาเขตได้ตามมติสภามหาวิทยาลัย ที่ 1/2538 จึงได้จัดตั้งวิทยาเขตศรีล้านช้าง จังหวัดเลยขึ้น และได้ย้ายโอนนักศึกษาจากวิทยาเขตอีสานมาสังกัดวิทยาเขตศรีล้านช้าง
มหาวิทยาลัยมหามกุฏราชวิทยาลัย วิทยาเขตศรีล้านช้าง ภายใต้การบริหารของคณะกรรมการคณะหนึ่งเรียกว่าคณะกรรมการประจำวิทยาเขตศรีล้านช้าง แบ่งส่วนการบริหารงานออกเป็น 3 ส่วนงาน คือ
มหาวิทยาลัยมหามกุฏราชวิทยาลัย วิทยาเขตศรีล้านช้าง (มมร.) จังหวัดเลย เป็นวิทยาเขตที่ขึ้นตรงต่อมหาวิทยาลัยมหามกุฏราชวิทยาลัย ส่วนกลาง ที่ตั้งอยู่ตำบลศาลายา อำเภอพุทธมณฑล จังหวัดนครปฐม มีอัตลักษณ์ด้านการส่งเสริมศีลธรรม สร้างคนดี บริการวิชาการทางพระพุทธศาสนาแก่สังคม และสร้างโอกาสและอนาคตสำหรับทุกคน เปิดการเรียนการสอนสำหรับบรรพชิตและบุคคลทั่วไป ตั้งแต่ระดับปริญญาตรีถึงปริญญาเอก ระดับปริญญาตรี เปิดสอน 14 หลักสูตร ระดับปริญญาโท 5 หลักสูตร และระดับปริญญาเอก 3 หลักสูตร สำหรับที่วิทยาเขตศรีล้านช้าง จังหวัดเลย เปิดการศึกษา 2 ระดับ ได้แก่
            1)หลักสูตรการสอนภาษาอังกฤษ คณะศึกษาศาสตร์
2)หลักสูตรรัฐศาสตร์การปกครอง คณะสังคมศาสตร์
3)หลักสูตรพุทธศาสตร์ คณะศาสนาและปรัชญา
            1)หลักสูตรรัฐศาสตรมหาบัณฑิต (ร.ม.) สาขวิชาการปกครอง
2)หลักสูตรศึกษาศาสตรมหาบัณฑิต (ศษ.ม.) สาขาวิชาการบริหารการศึกษา
หมายเหตุ : ทั้ง 2 ระดับเปิดการเรียนการสอนในภาคปกติ (จันทร์-ศุกร์) และภาคพิเศษ (เสาร์ – อาทิตย์)
มังกรหยก ภาค 2 (ภาพยนตร์)
มังกรหยก ภาค 2 () เป็นภาพยนตร์จีนกำลังภายในสัญชาติฮ่องกงที่ออกฉายในปี ค.ศ. 1978 โดยอิงเนื้อหาจากนวนิยายของ กิมย้ง เรื่อง "มังกรหยก ภาค 2" ภาพยนตร์เรื่องนี้ผลิตโดย Shaw Brothers Studio กำกับภาพยนตร์โดย จางเชอะ นำแสดงโดยฟู่เซิง ภาพยนตร์นี้เป็นภาคสองในภาพยนตร์ไตรภาคชุดมังกรหยก และเป็นภาคต่อจาก "มังกรหยก" (1977) และภาพยนตร์เรื่องนี้มีภาคต่ออีกคือ "มังกรหยก ภาค 3" (1981) และภาพยนตร์ไตรภาคชุดนี้ยังมีภาพยนตร์ภาคแยกออกไปอีก 2 เรื่องคือ "มังกรหยก ภาค 4" (1982) และ "มังกรหยก ภาค 5 ตอน เอี้ยก้วยกับเซียวเล่งนึ่ง" (1983)
เวทีเดินแบบ
เวทีเดินแบบ () เป็นยกพื้นลักษณะแคบและราบซึ่งทอดตัวเข้าไปในห้องประชุมหรือทอดตัวอยู่ท่ามกลางส่วนต่าง ๆ ของบริเวณที่นั่งกลางแจ้ง สำหรับให้นางแบบหรือนายแบบเดินแสดงเสื้อผ้าหรือเครื่องประดับระหว่างการแสดงแฟชั่น การเดินแบบบนเวทีส่วนใหญ่จะจัดขึ้นภายในอาคารสำหรับกำบังลมฟ้าอากาศ แต่บางครั้งก็จัดแสดงกลางแจ้ง
ในงานสัปดาห์แฟชั่นปารีส พ.ศ. 2559 ชาแนลได้นำเสนอฉากเดินแบบอย่างประณีตด้วยการออกแบบห้องโถงให้ดูราวกับเป็นสนามบิน แขกผู้รับชมการแสดงนั่งบนที่นั่งประหนึ่งว่ากำลังรอเที่ยวบิน ในขณะที่นางแบบเดินไปรอบ ๆ สนามบินและเดินเข้าไปใกล้โต๊ะผู้โดยสารขาออก
ฟู่ เซิง
ฟู่ เซิง หรือ อเล็กซานเดอร์ ฟู่ เซิง () เป็นนักแสดงชาวฮ่องกง ที่มีชื่อเสียงจากการรับบทเป็น ก๊วยเจ๋ง ในภาพยนตร์ไตรภาค ชุด มังกรหยก
ฟู่เซิง คือนักแสดงที่มีความสามารถเฉพาะตัว มีความแคล่วคล่องในบทแอ๊คชั่นเป็นพิเศษ บุคลิกของเขาที่ดูร่าเริงสนุกสนานทำให้เขาได้รับบทเด็กหนุ่มจอมทะเล้นอยู่เสมอ ๆ เขาเป็นนักแสดงที่เกิดขึ้นเพราะการส่งเสริมของจางเชอะและเริ่มได้รับบทนำตั้งแต่ช่วงยุค 70 การมาถึงของเขาทำให้นักแสดงขาประจำของจาง เชอะอย่าง เดวิด เจียง และ ตี้ หลุง ค่อย ๆ ลดบทบาทไป พอดีกับที่เป็นช่วงที่จางเชอะเริ่มทำหนังแนวหมัดมวย (Martial Arts) มากขึ้น ซึ่งเขามีคุณสมบัติที่ครบถ้วนมากกว่า
ฟู่เซิงเป็นลูกของนักธุรกิจที่มีชื่อเสียง เคยฝึกคาราเต้และยูโดตอนย้ายไปอยู่ฮาวาย
ในหนังมวยของจาง เชอะแม้ฟู่เซิงจะรับบทบาทที่หลากหลายแต่ส่วนใหญ่มักจะเป็นหนังที่มีฉากหลังเป็นช่วงปลายราชวงศ์ชิงรวมถึงกรณีการเผาวัดเส้าหลินไต้ของราชวงศ์แมนจู บทบาทหนึ่งที่เขาได้รับและแสดงจนกลายเป็นบทประจำตัวไปแล้วคือบทฟางซื่ออี้ (ปึงซีเง็ก) ที่เขารับบทนี้หลายครั้ง อย่างเช่นเรื่อง สิงห์คู่จอมสังหาร (Heroes Two) (1974) ที่เขารับบทนำเป็นครั้งแรก ยังมีบทบาทเดียวกันนี้ใน จ้าวพญายม (Men from the Monastery) (1974), 9 พยัคฆ์เจ้าพญายม (Shaolin Temple) (1976) และไอ้หนุ่มมนุษย์เหล็ก (The Shaolin Avengers (1978),
ใช่ว่าฟู่เซิงจะโดดเด่นแต่เฉพาะหนังหมดมวยของจาง เชอะแต่เพียงอย่างเดียว เขายังมีหนังในแนวทางอื่นที่สร้างชื่อให้กับเขาอีกไม่น้อย อาทิ การได้รับบทเป็นเซียวฮื้อยี้ ใน เดชเซียวฮื้อยี้ (The Proud Twins) (1979) และยังมีงานเด่นกับผู้กำกับซุนชังอย่าง ถล่ม 13 เจ้าอินทรี (The Avenging Eagle) (1978) และ ฤทธิ์ดาบหัก (The Deadly Breaking Sword) (1979) แต่เรื่องที่ทำให้ฟู่เซิงเป็นที่รู้จักกันมากที่สุดก็ยังเป็นผลงานงานของจางเชอะที่สร้างมาจากวรรณกรรมที่โด่งดังที่สุดของกิมย้งเรื่องมังกรหยก และฟู่เซิงรับบทเป็นก๊วยเจ๋งในไตรภาคมังกรหยก (The Brave Archer Trilogy) (1977, 1978, 1981) และเขายังมารับบทเอี้ยก่วยต่อใน มังกรหยก ภาค 4 (The Brave Archer and His Mate) (1982) แต่แล้วก่อนที่จะไปได้ไกลกว่านั้น เขาก็เสียชีวิตด้วยอุบัติเหตุทางรถยนต์ในปี 1984 นับเป็นความสูญเสียครั้งยิ่งใหญ่ของวงการหนังฮ่องกงเลยทีเดียว
โลแกน เดอะ วูล์ฟเวอรีน
โลแกน เดอะ วูล์ฟเวอรีน หรือ โลแกน () เป็นภาพยนตร์แนวซูเปอร์ฮีโร่/ดราม่า/ระทึกขวัญ จากประเทศสหรัฐอเมริกา ออกฉายเมื่อ ค.ศ. 2017 เกี่ยวกับตัวละครวูล์ฟเวอรีนจากมาร์เวลคอมิกส์ ผลิตโดยมาร์เวลเอนเตอร์เทนเมนท์ ทีเอสจีเอนเตอร์เทนเมนท์ และบริษัทเดอะดอนเนอร์ส จัดจำหน่ายโดยทเวนตี้เซนจูรี่ฟอกซ์ เป็นภาพยนตร์ลำดับที่ 10 ในชุดภาพยนตร์"เอ็กซ์เมน" และเป็นภาพยนตร์ภาคเดี่ยวของตัวละครวูล์ฟเวอรีนภาคที่ 3 และเป็นภาคสุดท้าย ต่อจาก "" (2009) และ"เดอะ วูล์ฟเวอรีน" (2013) ภาพยนตร์เรื่องนี้ได้รับแรงบันดาลใจส่วนหนึ่งจากหนังสือการ์ตูนชุด """" โดย และ นอกจากนั้น ภาพยนตร์เรื่องนี้ได้เรท R เนื่องจากภาพยนตร์มีฉากที่ส่วนมากจะเป็นฉากรุนแรงและมีคำพูดที่ไม่เหมาะสม และส่วนในประเทศไทยภาพยนตร์เรื่องนี้ได้รับเรต น.18+
หลังจากที่ภาพยนตร์ออกฉายได้ไม่นาน ภาพยนตร์เรื่องนี้ได้นำมาฉายใหม่อีกครั้งในรูปแบบภาพขาว-ดำชื่อ "LOGAN Noir" และฉายแบบจำกัดโรงในสหรัฐอเมริกา โดยภาพยนตร์ฉบับนี้จะวางจำหน่ายพร้อมกับฉบับดั้งเดิมในชุดแผ่นบลู-เรย์อีกด้วย
โลแกน เดอะ วูล์ฟเวอรีน ฉายในประเทศไทยวันที่ 2 มีนาคม พ.ศ. 2560 แต่ฉายในประเทศไทยใช้เป็น เรต น.18+
สกุลผักบุ้ง
สกุลผักบุ้ง ("Ipomoea", มาจากคำภาษากรีก ipos แปลว่า หนอน และ homoios แปลว่า คล้าย) เป็นสกุลที่ใหญ่ที่สุดในวงศ์ผักบุ้ง มีมากกว่า 500 ชนิด กระจายพันธุ์ในเขตร้อนและเขตอบอุ่น ชื่อสามัญของสกุลนี้คือ มอร์นิงกลอรี (morning glory) สกุลนี้มีลักษณะเป็นไม้เถาล้มลุกหรือไม้พุ่ม ใบเรียงเวียน เรียบหรือจักเป็นพู ดอกออกเป็นแบบช่อกระจุก ส่วนมากออกตามซอกใบ กลีบเลี้ยงมี 5 กลีบ ติดทน ดอกรูปแตรหรือรูประฆัง ปลายจักตื้น ๆ หรือเกือบเรียบ มีแถบกลางกลีบชัดเจน เกสรเพศผู้ 5 อัน ส่วนมากขนาดไม่เท่ากัน จุดติดก้านชูอับเรณูกับหลอดกลีบมีขนหรือต่อม อับเรณูไม่บิดเวียน เรณูเป็นหนามละเอียด จานฐานดอกรูปวงแหวน รังไข่มี 2-4 ช่อง ก้านเกสรเพศเมียเรียวยาว ยอดเกสรจัก 2 พู เป็นตุ่ม เกสรเพศผู้และเพศเมียส่วนมากไม่ยื่นพ้นปากหลอดกลีบ ผลแห้งแตก ส่วนมากมี 4 หรือ 6 ซีก แต่ละซีกมีเมล็ดเดียว รูปสามเหลี่ยมหรือคล้ายครึ่งวงกลม
พืชหลายชนิดในสกุลผักบุ้งนิยมปลูกเป็นไม้ประดับ บางชนิดนิยมนำมารับประทาน เช่น มันเทศ ("Ipomoea batatas") และผักบุ้ง ("Ipomoea aquatica") ชาวพื้นเมืองในทวีปอเมริกาใช้พืชบางชนิดในสกุลนี้เป็นสมุนไพรพื้นบ้านและยาที่ออกฤทธิ์ต่อจิตประสาท
เจ้าหญิงมาเรีย ฟรานซิสกา ดัชเชสแห่งบรากันซา
เจ้าหญิงมาเรีย ฟรานซิสกา ดัชเชสแห่งบรากันซา ทรงเป็นพระชายาใน เจ้าชายดูอาร์เต นูโน ดยุคแห่งบรากันซา และเป็นพระมารดาใน เจ้าชายดูอาร์ท ปิโอ ดยุกแห่งบรากันซา ดยุกแห่งบรากันซาพระองค์ปัจจุบัน พระองค์ประสูติที่ ฝรั่งเศส พระองค์และพระสวามี มีพระโอรส 3 พระองค์
ไอเอ็มจีโมเดลส์
ไอเอ็มจีโมเดลส์ () เป็นส่วนหนึ่งของบริษัทไอเอ็มจี ที่มีธุรกิจเกี่ยวกับกีฬา แฟชั่น และสื่อ มีสำนักงานที่นครนิวยอร์ก ลอนดอน มิลาน ปารีส และซิดนีย์ เป็นตัวแทนของผู้หญิงที่มีพรสวรรค์ เริ่มก่อตั้งเมื่อวันที่ 12 กันยายน ค.ศ. 2012
นายแบบและนางแบบที่สำคัญ ตั้งแต่อดีตถึงปัจจุบัน ได้แก่:
ฟาโรห์ทุตเคเปอร์เร โชเชงค์
ฟาโรห์ทุตเคเปอร์เร โชเชงค์ หรือ โชเชงค์ที่ 2ฺb เป็นฟาโรห์ฟาโรห์ที่มีความน่าสงสัยต่อกับครองราชย์ของพระองค์ เกี่ยวกับการค้นพบหินก้อนใหม่จาก Temple of Bubastis ซึ่งทำให้เขาหายากมากเพราะมีชื่ออยู่ในอียิปต์ล่างและเหนือ โดยพระนามของพระองค์นาม ทุตเคเปอร์เร แปลว่า "รูปลักษณ์ (หรือมา) ของภาพลักษณ์ใหม่ของรา"
ฟาโรห์ฮาร์เซียเซ
ฟาโรห์เฮดจ์เคปเปอร์เร เซเตเพนอามุน ฟาโรห์ฮาร์เซียเซ หรือ ฮาร์ซีซา เป็นฟาโรห์พระองค์ที่ 5 แห่งราชวงศ์ที่ 22 .oยุคกลางที่สามของเขาในประเทศอียิปต์ให้เป็นได้ทั้ง "นักบวชชั้นสูงของเทพอามุน" และลูกชายของนักบวชชั้นสูงของเทพอามุนคือ โชเชงค์ ซี
ระบบป้องกันในบริเวณพิกัดตำแหน่งสูง
ระบบป้องกันในบริเวณพิกัดตำแหน่งสูง (อังกฤษ: Terminal High Altitude Area Defense) หรือ THAAD เป็นระบบต่อต้านขีปนาวุธของกองทัพบกสหรัฐที่ถูกออกแบบมาเพื่อสกัดขีปนาวุธพิสัยสั้น, พิสัยกลาง และ พิสัยปานกลางในวิถีระยะสุดท้ายก่อนตกสู่เป้าหมาย ด้วยการใช้พลังงานจลน์เพื่อกระทบและทำลายขีปนาวุธ THAAD ถูกพัฒนาขึ้นหลังจากกองทัพสหรัฐถูกโจมตีโดยจรวดสกั๊ดของกองทัพอิรักระหว่างสงครามอ่าวเปอร์เซีย ในค.ศ. 1991 เนื่องจากตัวขีปนาวุธสกัดเองไม่ได้ติดตั้งหัวรบ จึงช่วยลดความเสี่ยงที่จะเกิดการระเบิดเมื่อกระทบกับขีปนาวุธที่มีหัวรบระเบิดหรือหัวรบนิวเคลียร์
แต่เดิมแล้ว THAAD เป็นโครงการของกองทัพบกสหรัฐ แต่ต่อมาได้อยู่ภายใต้การจัดการของสำนักงานป้องกันขีปนาวุธ กองทัพเรือสหรัฐมีโครงการที่คล้ายกันชื่อว่าระบบป้องกันขีปนาวุธทิ้งตัวอีจิส ซึ่งเดิมมีไว้ติดตั้งบนเรือรบ แต่ต่อมาก็มีการพัฒนาระบบภาคพื้นดินขึ้นมาเช่นกัน THAAD เดิมมีกำหนดประจำการใน ค.ศ. 2012 แต่เริ่มใช้งานครั้งแรกตั้งแต่เดือนพฤษภาคม ค.ศ. 2008 และประจำการอยู่ในสหรัฐอาหรับเอมิเรตส์, ตุรกีและเกาหลีใต้
ระบบ THAAD ถูกออกแบบ ผลิตและติดตั้งโดยล็อกฮีด มาร์ติน สเปซ ซิสเทมส์เป็นผู้รับจ้างหลัก และมีผู้รับจ้างช่วงได้แก่เรย์เธียน, โบอิง, แอโรเจ็ท, ร็อคเกตไดน์, ฮันนีเวลล์, บีเออี ซิสเต็มส์, ออชคอชดีเฟนซ์, มิลตันแคท และ โอลิเวอร์ แคปิตัล คอนซอร์เทียม
ไลฟ์การ์ดฮอตพิทักษ์หาด
ไลฟ์การ์ดฮอตพิทักษ์หาด () เป็นภาพยนตร์แนวแอกชัน-ตลก จากประเทศสหรัฐอเมริกา มีกำหนดออกฉายใน ค.ศ. 2017 กำกับโดย Seth Gordon ดัดแปลงจากภาพยนตร์ชุดทางโทรทัศน์เรื่อง "Baywatch" นำแสดงโดย Dwayne Johnson, Zac Efron, Priyanka Chopra, Alexandra Daddario, Kelly Rohrbach, Jon Bass, Ilfenesh Hadera, Yahya Abdul-Mateen II, David Hasselhoff, และ Pamela Anderson